Илдар Абдразаҡовтың Миландың "Ла Скала" театрындағы концерты опера донъяһының аҫтын өҫкә килтерҙе. Был ваҡиға тураһында шулай тип яҙа илебеҙҙең һәм сит илдең мәғлүмәт саралары. Һәр гәзит һәм журналдың акцентты үҙенсә билдәләүе тәбиғи, әлбиттә. Кемдер йырсының башҡарыу оҫталығына баҫым яһай, башҡалар уға яҡташы, Өфөнән ҡурайсы Роберт Юлдашевтың ҡушылып уйнауын һыҙыҡ өҫтөнә ала, ә федералдар, Илдар Абдразаҡовтың халыҡ-ара тамашасы алдында ниндәй популярлыҡ менән ҡулланыуын билдәләргә теләп, бастың күп һанлы табыныусылары араһында Италияның премьер- министры Сильвио Берлускони ла бар, тип хәбәр итә. Билдәле булыуынса, ул үҙе лә матур йырлай, һәм премьер опера йырсыһы ҡатнашлығында, йәнәһе, дискы ла сығарырға иҫәп тота.\nБилдәле сәйәсмән "Ла Скала"ла концертта булдымы, тигән һорауҙы Илдар Абдразаҡов та, Роберт Юлдашев та яуапһыҙ ҡалдырҙы, шулай ҙа республика журналистары менән улар концертҡа бәйле фекерҙәре, тәьҫораттары менән мул бүлеште. Яҙыусы ағай-эне менән осрашыуға Роберт Юлдашев, ғәҙәттәгесә, ҡурайын ҡыҫтырып һәм, быныһы бөтөнләй көтөлмәгән хәл, - ноутбук менән килде. Һуңғыһы музыкантҡа әлеге ваҡытта Италияла йәшәгән һәм эшләгән Илдар Абдразаҡов менән видеобәйләнеш булдырыу өсөн кәрәк ине. Үҙен күреп булманы, һүрәте менән ҡыйынлыҡтар тыуҙы, шулай ҙа тауышын асыҡ ишеттек.\n- Роберт Юлдашев бер Италия өсөн генә түгел, ә халыҡ-ара тамашасы өсөн яңы инструмент - ҡурайҙың бар мөмкинлектәрен асып һалды, концертҡа бит Австралия, Япония, Американан да килгәйнеләр, - тип һөйләй йырсы. Был ваҡиғалар алдынан Италия гәзиттәре тамашасының уникаль башҡорт инструментын күрә һәм ишетә алыуы тураһында күп яҙҙы, ә концерттың иртәгәһенә матбуғатта һоҡланыулы баһа баҫылды. Роберт ҡурайҙың нимәгә һәләтле булыуын күрһәтте, һәм иҫ киткес матур уйнаны! Тәнем сымырланы, күҙемә йәш тулды, бығаса минең менән бындай хәлдең булғаны юҡ ине. Роберт сәхнәгә смокингыла, өҫтөнән йәшел һәм алтын ептәр менән сигелгән орнаментлы аҡ еләндә сыҡты. Уйнай башлауы менән тамашасы Робертты үҙ итте. Залда тынлыҡ урынлашты, хатта себен осҡанын да ишетерлек ине. Тәүҙә ҡурайҙы тамашасы флейта менән сағыштырҙы, ләкин һуңыраҡ уның бөтөнләй башҡа инструмент булыуын аңланы. Башҡортостандан сыҡҡан кешеләр йәшәгән һәр ерҙә ҡурай тауышы сығырға тейеш, тигән фекерҙә мин. Миңә ҡағылғанда иһә, мин күберәк опера йырсыһы булараҡ билдәлемен, был юлы рус һәм сит ил классикаһынан тыш башҡорт телендә халыҡ йырҙарын башҡарҙым.\nБыл концертты Өфө тамашасыһы өсөн ҡабатлау Илдар Абдразаҡов менән Роберт Юлдашевтың планында тора, әммә уның ҡасан тормошҡа ашыры әлегә билдәһеҙ. Йырсының үҙе әйтеүенсә, Башҡортостандың баш ҡалаһына ул 2010 йылдың майынан иртәрәк ҡайта алмаясаҡ, сөнки ошо көндәрҙә Америка буйлап ҙур турға сыға, турҙа, атап әйткәндә, Нью-Йорктың мәртәбәле "Метрополитен-опера"һында сығыш яһау ҙа ҡаралған. Бас журналистарҙың Земфира, Юрий Шевчук, Роберт Юлдашев ҡатнашлығындағы ҙур концертта сығыш яһарға йыйыныуы тураһындағы имеш-мимештәргә лә сик ҡуйҙы.\n- Бер интервьюла мин Башҡортостанда тыуған кешеләрҙе бер сәхнәлә күрергә ине, тигән теләгемде генә еткергәйнем, - тине Илдар.\nҮҙ сиратында Роберт Юлдашев "Ла Скала"ға саҡырыуҙың опера йырсыһының ғына инициативаһы булыуын билдәләне. Ҡушылып уйнарға тәҡдим итеүенә Роберт шунда уҡ ризалашҡан, әммә барыһы ла шыма ғына бармаған, һәм ҡурайсының Миландағы триумфы бәлки булмаған да булыр ине.\n- Был сәфәргә мин алдан әҙерләнә башланым - тейешле документтар, виза юлланым, билетҡа заказ бирҙем. Һәм бына Италияға осор көндө аэропортта теркәлеү урынында торам, һәм миңә, һеҙҙең исемгә билетҡа бронь юҡ, тиҙәр. Самолетҡа һауаға күтәрелергә бер генә сәғәт ҡалғайны. Мин күрше аэропортҡа барҙым да, икенсе рейсҡа билет алдым, ә Миланға килеп еткәс, теге Франкфурт аша осорға тейешле беренсе рейстың билдәһеҙ ваҡытҡа кисектерелеп тороуын белдем. Әгәр ошо самолетты көтөргә тура килһә, концертҡа бөтөнләй өлгөрмәҫ инем.\nҠурайсы ошо бер ҡарауҙа мәғәнәһеҙ күренгән осраҡлыҡ арҡаһында Илдар менән уртаҡ репетицияларға ла ваҡыт етеүен билдәләй. Уның әйтеүенсә, уларға бер-ике репетиция ла етә, бергә сығыш яһау яңылыҡ түгел. Бер нисә йыл элек, Әмир Абдразаҡов иҫән булғанда әле, аҡһаҡалдың кәңәшен тыңлап, улар башҡорт халыҡ йырҙарын яҙҙырған.\n- Илдар менән дуҫлыҡ ептәре шунда нығынды ла инде. Былай беҙ мәктәп йылдарынан уҡ таныш - Өфө сәнғәт институтындағы махсус мәктәптә бергә уҡыныҡ (әле Заһир Исмәғилев исемендәге Өфө дәүләт сәнғәт академияһы, авт. иҫк.).\nРоберт Юлдашев үҙен Илдар Абдразаҡовтың соло проектының "бәләкәй механизмы" тип атай, шулай ҙа, үҙе әйтеүенсә, яҡташының йондоҙло сәғәтендә янында була алыуы менән бәхетле тойған үҙен.\n- Камерный концерт әҙерләнгәс, - Илдар роялгә ҡушылып башҡара торған ария һәм романстар һайланы, мин залда 50-ләп кеше булыр тип уйлағайным. Сәхнәгә сыҡҡас, һушһыҙ ҡалдым - өс меңдән ашыу урын, алты ҡатлы балкон - барыһы ла туп-тулы ине. "Ла Скала"ның даими тамашасыһы ла килгән - ҡатындары оҙатыуында абруйлы әфәнделәр - йырсының тәүге ноталарынан, беренсе фразаһынан артистың һәләте тураһында хатаһыҙ, аныҡ хөкөм итә ала улар. Италия тамашасыһы экспрессив, хис-тойғоло булыуы менән беҙҙекенә оҡшаған. Илдарҙы баҫҡан килеш алҡышланылар, яңынан биш тапҡыр сәхнәгә саҡырып сығарҙылар. Мин үҙ күҙҙәрем менән уны нисек хөрмәтләүҙәрен, яратыуҙарын, автограф алыу өсөн ҙур сиратҡа теҙелеүҙәрен күрҙем.\nИлдар Абдразаҡов менән Роберт Юлдашевтың тандемына ҡул сабыусылар араһында Өфөнән журналист Римма Буранбаева ла булған, ул һуңынан "БАШвестЪ" менән концерттан алған тәьҫораттары менән уртаҡлашты:\n- Мария Каллас, Федор Шаляпинды иҫләгән донъялағы иң мәртәбәле "Ла Скала" опера сәхнәһендә Илдар Абдразаҡовтың яңғыҙ башҡарыуындағы концерты үтте. Бар донъя меломандарынан йыйылған тамашасылар алдында тәүҙә Чайковский, Рахманинов, Лист һәм Равель әҫәрҙәрен башҡарҙы яҡташыбыҙ. Артабан "Ла Скала" көмбәҙе аҫтында ҡурай уйнап ебәрҙе. Роберт Юлдашевтың күңелгә үтерлек итеп уйнауы арҡаһында сәхнәләге Илдар Абдразаҡов та, ситтән күҙәткән мин һәм осраҡлы табышҡан өфөлөләр ҙә тулҡынланыуын саҡ баҫа алды. Башҡорт музыкаһының донъя кимәленә күтәрелеүе беҙҙең күҙ алдыбыҙҙа булды. "Ирәндек", "Азамат" кеүек башҡорт халыҡ ынйыларын тамашасы аңлап, үҙе кисереп ултырҙы. Көслө алҡыштар һәм "браво", "брависсимо" менән тамамланды концерт.


Православтарҙың масленица байрамы уңайынан Өфөлә лә күләмле сара уҙҙы. Күренекле дәүләт эшмәкәрҙәре байрамдың төп һыйы - ҡоймаҡ ҡойоп, «Мәрхәмәт» фонды менән берлектә хәйриә акцияһы ойошторҙо. Йыйылған аҡса арҡа һәм күкрәк һөйәктәре үҫеше етешһеҙлеге менән яфаланыусы Оливия Бикмөхәмәтованы дауалауға тотоноласаҡ.\nБашҡортостандың мәҙәниәт министры Әминә Шафиҡованың тәүге ҡоймаҡтары килеп сыҡмаһа ла, артабанғылары уңды.\n«Мәрхәмәт» хәйриә фондының попечителдәр советы рәйесе Гөлшат Хәмитова ҡоймаҡ ҡойоу нескәлектәрен яҡшы белә. Ул үҙенең серҙәре менән дә уртаҡлашты.\nКүрше мейестә Дәүләт Йыйылышы - Ҡоролтай рәйесе урынбаҫары Йомабикә Ильясова ла байрам ҡунаҡтарын ҡоймаҡ менән һыйлай. Хәйриә акцияһы уҙған көндөң ҡояшлы, матур булыуы байрамға килеүсе халыҡҡа ла, мейес артында тороусыларға ла яҡшы кәйеф өҫтәй, тип билдәләй ул.\nҠоймаҡтар тәмле булып ҡыҙарып бешә. Берәүҙәр уны ҡуйыртылған һөт, икенселәр бал менән ашауҙы хуп күрә. Тәмлекәстәргә сират ҙур, барыһы ла байрам ризығын тәмләп ҡарарға теләй. Хәйриә акцияһында уның хаҡын һатып алыусылар үҙҙәре билдәләй. Оливия Бикмөхәмәтоваға ярҙам итеү теләгендә йәшниккә 5, 10 мең һум аҡса һалыусылар ҙа бар.\nБерәүҙәр тәмле ҡоймаҡ менән һыйланһа, икенселәре төрлө уйындарҙа ҡатнашты. Сәхнә лә йыр-бейеүҙән тынманы. Байрам йолаһы шартына килтереп башҡарылды. Иң мөһиме, Оливия Бикмөхәмәтованы дауалау өсөн аҡса йыйылды. Әйткәндәй, бындай сара республикала йыл һайын уҙғарыла. Изге йолаға әйләнгән акция ярҙамға мохтаж бер нисә баланың ғүмерен һаҡлап ҡалырға, уларҙы аяҡҡа баҫтырырға ярҙам итте.


Хәйбулла районы Маҡан ауылында йәшәүсе Дәминевтар ғаиләһе ферма хужалығын асып, тотош ауыл халҡын һөт, ит менән тәьмин итә. Бынан тыш, йүнселдәр дәүләт ярҙамы алырға ниәтләй. Грант аҡсаһына мал-тыуарҙы арттырырға, майҙандарҙы киңәйтергә мөмкин буласаҡ.\nҺауынсы Тамара Губская эше күплегенә зарланмай. Мал тәрбиә, иғтибар ярата. «Һәүкәштәремдең холҡон ятлап бөттөм, һыйырҙар саф һауала йөрөргә, таҙалыҡты ярата»,-ти ул.\nТамара Губская, һауынсы: «Анау һыйырға, мәҫәлән, бер кем дә яҡын килә алмай. Тибә. Көскә тынысландырам. Малдар яғымлы итеп өндәшкәнде үҙ итә. Бәләкәстәрем тип кенә йөрөтәм».\nМаҡан ауылындағы крәҫтиән-ферма хужалығында илле башҡа яҡын һыйыр, тана иҫәпләнә. Үрсеү күрһәткестәре лә яҡшы. Быҙауҙар өсөн махсус йылы урындар бүленгән. Бынан тыш, урындағы коллектив юғары маҡсаттар ҡуйып эшләй. Маҡсаттары мал һанын арттырыу өсөн грант алыу.\nАуылда йәшәүселәр бында эшкә урынлашырға атлығып тора. Ни тиһәң дә, хеҙмәт хаҡы лайыҡлы түләнә. Быға өҫтәп, крәҫтиән-фермер хужалығы эргәһендә ҡаймаҡ продукцияһын етештереү буйынса махсус цех та уңышлы эшләп килә.\nДанил Дәминев, һөтсөлөк фермаһы етәксеһе: «Һәр ойошмала хеҙмәткәрҙәр араһында ярыш булырға тейеш, минеңсә. Унһыҙ үҫеш булмай. Эш хаҡын тотҡарлаған юҡ, байрамдарға бүләктәр бирәбеҙ. Ә инде йәш фермерҙарға шуны әйтер инем. тырышһындар, дәүләт ярҙамына ғына өмөтлөнеп ятырға ярамай».\nДәминевтар тауар әйләнешен дә үҙҙәре алып бара. Бер ай элек ауылда магазин асҡандар, унда башлыса һөт, ит һатыла. Урындағы халыҡ бында тәҡдим ителгән аҙыҡ-түлектең сифаты, хаҡы менән ҡәнәғәт. Бигерәк тә ҡаймаҡ менән икмәк яҡшы үтә.\n«Иҡтисади тотороҡһоҙлоҡта ҡул ҡаушырып ултырыу урынһыҙ, яңы мөмкинлектәр, килем алыу ысулдарын барлау мөһим»,- ти Дәминевтар. Һөтсөлөк фермаһының иһә киләсәге өмөтлө, эшсе ҡулдар етә, ауылдағы халыҡ та етештерелгән продукцияны яратып һатып ала.


Вторжение Онлайн Уйын Һуғыш Hack - ЯҢЫ ЧИТЫ 2015\nВторжение Онлайн Уйын Һуғыш Hack\nВторжение Онлайн Уйын Һуғыш Hack – Неограниченный Һаны Алмазов\nӘгәр һеҙ уйнайһы вторжение: Онлайн уйыны, һуғыш һәм телисез икән, булһын өсөн, алдап була һуң булыу өсөн иң яҡшы уйынсыһы, Morehacks команда бирә Һеҙгә идеальной ҡарар өсөн, Һеҙҙең барлыҡ ихтыяждарын. Вторжение Онлайн Уйын Һуғыш Hack был программалар менән тәьмин итеү, хөкүмәт бурыс һеҙгә абсолютно хакимиәт был вторжение: Онлайн Һуғышы Уйын.\nТөп квест уйынында вторжение төҙөргә хәрби империяһына, союзник менән дуҫтары, сиктәрен киңәйтә, һәм территорияһын алырға. Ҡаршы көрәшеү өсөн бер ниндәй пядь ер һәм киңәйтергә, үҙ территорияһын альянс, тапау был күренде һәм урып-йыйыу мәғлүмәт разведывательный. Һеҙ төҙөү иң көслө армия, бары тик әгәр ҙә һеҙ һатып алмайһығыҙмы бриллианты. Хәҙер атаһыҙ оноторға ошо проблема тураһында! Яңы Вторжение Онлайн Уйын Һуғыш Hack атаһыҙ өҫтәргә неограниченный һаны алмазов һеҙҙең иҫәбенә уйын 100% һау-сәләмәт һәм бушлай. Рәт-рәт скачать ҡулланырға был ҡоралы ашау өсөн вторжение тыныслыҡ һәм еңел һинең.\nҠуллана был атаһыҙ Сара Вторжение Онлайн Уйын Сит Һуғыш теләсә ҡайһы ваҡытта һеҙ телһеҙме, теләсә ниндәй төҙөлөшө. Әгәр телисез икән, файҙаланырға, уны туранан-тура диуарҙа Android/iOS, һеҙ, ябай тейеш скачать версияһын ул һеҙгә кәрәк. Әгәр телисез икән, уны ҡулланырға ПК, рәт-рәт следуйте инструкциям:\nВторжение Онлайн Взлом Инструкция (ПК)\nСкачать Вторжение Музыка Онлайн Hack.rar Һуғыш\nПолюсты ҡулайлама к ПК\nҺайлағыҙ һеҙҙең ОС (Андроид/iOS)\nЯҙығыҙ һаны алмазов, улар телһеҙ икән, хужа булырға\nТөймәгә баҫығыҙ Пуск һәм көтөгөҙ бер нисә секунд\nБеҙ имтихан тапшыра әлеге ҡоралы. Нисек атаһыҙ күрергә, түбәнерәк картиналағы, ул бик яҡшы эшләй! Беҙ һатып алдыҡ, күп байлыҡтар һәм беҙҙә бар әле 999999 алмазы. Һеҙ был үҙебеҙ был өсөн генә Сара Вторжение Онлайн Уйын Һуғыш Hack. Скачать хәҙер наслаждайся!\nWhatsapp һөйләшеү ҡоралы Дөрөҫ шпион\nАсфальт 8 Сара ВДВ Взломать\nImvu кредит взломать


2020 йылға республикала «Шүлгәнташ» тарихи-мәҙәни комплексы барлыҡҡа киләсәк // Йәмғиәт | новости башинформ.рф\n2020 йылға республикала «Шүлгәнташ» тарихи-мәҙәни комплексы барлыҡҡа киләсәк\n17:59, 22 июня 2016 Йәмғиәт\nӨФӨ, 2016 йыл, 22 июнь. /«Башинформ» мәғлүмәт агентлығы, Гөлфиә Акулова/.\n2020 йылға республикала «Шүлгәнташ» тарихи-мәҙәни комплексы барлыҡҡа киләсәк. «Башинформ» агентлығында «Шүлгәнташ мәмерйәһендәге палеолит осоро һүрәттәрен һаҡлау һәм «Урал батыр ере»нең туристик инфраструктураһын үҫтереү» II Халыҡ-ара симпозиумына арналған матбуғат конференцияһында музейҙың проекты менән таныштырыу булды. Ғилми форум 23-24 июндә Бөрйән районында «Шүлгәнташ» музей-ҡурсаулығы биләмәһендә уҙғарыла.\nПроектты Башҡортостандың Мәҙәни ҡомартҡыларҙы һаҡлау һәм файҙаланыу буйынса ғилми-етештереү үҙәге белгестәре әҙерләгән. Уға ярашлы, «Шүлгәнташ» тарихи-мәҙәни комплексы 3,5 мең гектар майҙанды биләйәсәк. Бинаның бер өлөшө — Уралды, икенсеһе Шүлгәнде символлаштырасаҡ.\nТуристар бында урындағы милли мәҙәниәт менән таныша аласаҡ. Солоҡсолоҡ музейы, тирә-яҡтағы йорттар этнографик ихата буласаҡ. Комплекс янында фестивалдәр үткәреү өсөн 500-70 урынлыҡ амфитеатр ойоштороу ҡаралған. «Был комплекс музей ғына булмаясаҡ, ә төбәктең ғилми һәм мәҙәни үҙәгенә әүереләсәк», — тип билдәләне ғилми-етештереү үҙәге директоры Данир Ғәйнуллин.\nБер яҡтан, әлеге проект Европа кимәлендәге яңы фәнни һәм туристик кластер булдыра. Йыл һайын туристар ағымын 35-тән 350 меңгәсә арттырыу күҙаллана. Икенсенән, туристар һаны күбәйгән осраҡта белгестәр мәмерйәгә инеү юлын сикләргә, йә иһә бөтөнләй ябырға мәжбүр буласаҡ. Әле унда көнөнә 1000 кеше инә ала.\nПроект 2017 йылда тормошҡа ашырыла башлай. Комплексты ике йыл эсендә төҙөп бөтөү ҡаралған. Проекттың хаҡы — 350 миллион һум, ул республика ҡаҙнаһынан финанслана.\nТеги: шүлгәнташ,палеолит осоро һүрәттәре


Республикала һөт һәм балыҡ ҡиммәтләнде // Иҡтисад | новости башинформ.рф\nРеспубликала һөт һәм балыҡ ҡиммәтләнде\n17:43, 19 ноября 2015 Иҡтисад\nРеспубликала һөт һәм балыҡ ҡиммәтләнде Фото: Олег Яровиков\nУҙған аҙнала Башҡортостанда социаль әһәмиәтле аҙыҡ-түлектең ҡайһы бер төрҙәренә хаҡтарҙың артыуы күҙәтелә. Башҡортостанстат мәғлүмәттәре буйынса, стерилләнгән һөт (уртаса хаҡы — 52,07 һум) һәм туңдырылған балыҡ (135,8) 2,3 процентҡа, кишер (22,9), башлы һуған (21,55) һәм шәкәр ҡомо (48,74) 0,8 процентҡа ҡыйбатланған. Аҡ күсәнле кәбеҫтәнең хаҡы 1,5 процентҡа күтәрелгән.\nАҡ май, һыйыр ите һәм ҡарабойҙайҙың хаҡы үҙгәрмәгән тиерлек. Тары ярмаһы (31,5) 1,7 процентҡа, сусҡа ите (253,43) һәм алма (74,85) бер процентҡа арзанайған.\nТеги: башҡортостанстат,статистика,хаҡтарҙың артыуы


Рәсәйҙең иң бейек тауында – Эльбруста Башҡортостан флагтары елберҙәй // Йәмғиәт | новости башинформ.рф\nБашҡортостанда халыҡтың аҡсалата килеме кәмегән\n12:38, 25 сентября 2020 Йәмғиәт\nФото: Башҡортостан Республикаһының Туризм буйынса дәүләт комитеты\nЭльбруста Башҡортостан Республикаһының дәүләт флагы, «TERRA BASHKIRIA» логотибы төшөрөлгән флаг һәм Ҡунаҡсыллыҡ индустрияһының дөйөм милли союзы флагы елберҙәй. Эльбрус – Рәсәйҙең иң бейек тауы, бейеклеге – 5642 метр.\nФлагтарҙы күтәреү өсөн Эльбрусҡа Башҡортостандан фермер Евгений Куприянов һәм Ҡунаҡсыллыҡ индустрияһының дөйөм милли союзы эксперты – гид Виктор Агеев килде. Эльбрусҡа артылыу Башҡортостан Республикаһы һәм Ҡунаҡсыллыҡ индустрияһының дөйөм милли союзы араһындағы хеҙмәттәшлек сиктәрендә ойошторолдо. Ул 27 сентябрҙә билдәләнгән Бөтә донъя туризм көнөнә бағышланды.\n«Эльбрустағы һуңғы дүрт көндә яраҡлашыу процесы барҙы. Тауға күтәрелгәндә күп кенә хәүефле мәлдәрҙе еңеп сығырға тура килде, кислород етмәгәндән ҡыйыныраҡ булды. Ләкин менгән саҡта алған тәьҫораттарҙы, тау башында асылған һоҡланғыс күренеште оноторлоҡ түгел. Был ысынлап та матур», — тине Евгений Куприянов.\nСентябрь аҙағында Эльбруста һауа торошо һәм атмосфера баҫымы алмашына, шуға күрә әсе ел иҫә башлай, төндә ныҡ һалҡын.\n«Һауа торошоноң ҡатмарлы булыуына ҡарамаҫтан, Эльбрус беҙҙең алда асылды һәм тау һырттарының гүзәл күренештәрен, болоттарҙың матурлығын, тауҙан иҫ киткес панорамаларҙы күҙәтергә мөмкинлек бирҙе», — тип өҫтәне Виктор Агеев.\nЭльбрус тауына менгәндәрҙең һәр береһенең, маршрутты үтеү буйынса шәхси мотивацияһынан тыш, туризмды һәм тыуған төйәген яратыу тарихы менән бүлешеү теләге лә бар ине.\nВиктор Көньяҡ Уралда тыуған, һуңғы ваҡытта Кавказда йәшәй һәм эшләй, Эльбруста ҡотҡарыу эштәрендә ҡатнашҡан.\n«Экспедициялар менән йәшәйем, үҙ эшемде яратам, — ти Виктор Агеев.— Маршруттар бер төрлө булыуы мөмкин, ләкин кешеләр һәр ваҡыт төрлө».\nЕвгений Куприянов — умартасы, шулай уҡ ул балыҡ: һаҙан, аҡ амур үрсетеү менән шөғөлләнә. Евгений Куприянов фекеренсә, тауға менеү туризмды үҫтереү ҡоралдарының береһе булараҡ фермерҙар эшмәкәрлегенә иғтибарҙы йәлеп итергә тейеш.\n«Башҡортостан фермерҙарын бергә туплау мөһим. Уларға ярҙам кәрәк. Күптәренең эшмәкәрлеге тураһында белмәйҙәр. Кешеләрҙең фермерҙар етештергән тәбиғи, экологик яҡтан таҙа аҙыҡты һатып алыу мөмкинлеге булыуын теләйем», – ти Евгений Куприянов.


Өфөнөң ҡайһы бер битҫтәләрендәге йорттарға һаман йылы килмәгән | ГТРК «Башкортостан» — Новости Уфы и РБ\n13 октября 2015 — 15:09\nИкенселәре иһә бөтөнләй торлаҡһыҙ. Быйыл 7-се май Тургенев урамында урынлашҡан торлаҡ йортта янғын сыҡҡайны. Өйҙөң ҡыйығы тулыһынса янып бөтә. Әлеге көнгәсә бында ремонт эштәре тамамланмаған, зәңгәр яғыулыҡ үткәрелмәгән. Черниковка биҫтәһендәге бер-нисә йортҡа әле һаман йылы бирелмәгән. Бында йәшәүселәр фатирҙа ҡышҡы кейемдә йөрөргә мәжбүр. Тышта әле йылы, шуға йортҡа йылы бирергә ашыҡмайбыҙ, тип аңлаталар был хәлде урындағы коммуналь хеҙмәт хужалығында. Хубайовалар ғаиләһе мәктәптә уҡыусы балаларын ваҡытлыса туғандарына күсереп торорға мәжбүр. Был ғаилә яҡын-арала барыбер фатир йылыныр тип өмөтләнһә, икенселәр ҡыш етеп ныҡлап һыуыҡтар башланғансы үҙ йорттарына кире ҡайтыуҙа икеләнеү белдерә. Черниковка биҫтәһендә урынлашҡан бер ҡатлы йортта биш ай элек янғын сығып алты ғаилә торлаҡһыҙ ҡалғайны. Бер ай эсендә торлаҡҡа ремонт яһалып, йәшәү өсөн уңайлы шарттар булдырыласаҡ тип вәғәҙә ителһә лә, йорттоң ҡыйығын алмаштырыуҙан һәм ҡайһы бер бүлмәләргә түбә таҡтаһы, иҙән йәйеүҙән тыш эш ары китмәгән. Кемдер туғандарына таянырға, бәғзе берәүҙәр эш еренән ваҡытлыса йәшәү урыны һорап торорға мәжбүр. Ошо йортта ғүмер буйы көн күргән Әминә Төхвәтуллина торлаҡ хужалығы идаралығы хеҙмәткәрҙәре тиҙ-арала йортто сафҡа индерәбеҙ, тип вәғәҙә биргәс ваҡытлыса мунсала йәшәп торорға ҡарар итә. Әминә Төхвәтуллина бәләкәй генә бүлмәлә ҡыҙы, кейәүе, ике ейәне менән йәшәй. Төндә бигерәк һыуыҡ, хатта йоҡлағанда ла өҫ кейемен сисмәйбеҙ, ә электр ҡоролмаһының бар бүлмәне йылытыу мөмкинселеге юҡ, тип зарлана улар. Сығарылыш класында белем алған Дмитрий бындай шарттарҙа өйгә эштәрен эшләү, өҫтәлмә белем алыу тураһында бөтөнләй уйламай. Аш-һыу әҙерләү өсөн балонлы газ ҡулланалырға мәжбүр бында йәшәүселәр. Был йортта йәшәүселәргә коммуналь хеҙмәт хужалығынан яҙылған хатҡа ҡарағанда, бинаны төҙөкләндереү өсөн 3 млн 500 мең һум аҡса май айында уҡ бүленгән. Тик ни өсөндөр ҡыйыҡ ябыуҙан һәм ҡайҙы бер ерҙәрҙә иҙән түшәүҙән эш ары китмәгән. Әлеге йортта йәшәүселәргә иһә янғындан зыян күреү арҡаһында йылы индереү тотҡарланһа, бәғзе берәүҙәр торлаҡ йорттоң йылытыу системаһы иҫкереү сәбәпле өйҙәрендә өшөп ултыра. Тышта һыуыҡтар башланды, ә янғындан ҡаза күреүселәрҙең мәсьәләһе һаман хәл ителмәгән. Йортта йылы юҡ, иҙән-түбә таҡталары ла эшләнмәгән. Һыуыҡты ҡайҙа үткәрергә, бирелгән вәғҙәләр ҡасан үтәлер. Һорауҙар әлегә асыҡ ҡала.


Башҡорт видеоуйыны буласаҡ! » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Белем һәм тәрбиә » Башҡорт видеоуйыны буласаҡ!\nБашҡорт видеоуйыны буласаҡ! 25.01.2019 // Белем һәм тәрбиә\nХәҙерге заманда видеоуйындар тормошобоҙҙоң һәр өлкәһенә тиерлек үтеп инде, улар кешеләрҙең белеменә, мәҙәниәтенә, донъяға ҡарашының формалашыуына ҙур йоғонто яһай. Үҫеп килгән быуынды тәрбиәләүҙә лә уйындарҙың роле әйтеп бөткөһөҙ ҙур. Видеоуйындар ярҙамында балаларҙа логик фекерләү һәләте үҫешә, ҡуйылған маҡсаттарға өлгәшә белеү, тырышлыҡ, түҙемлек кеүек ыңғай сифаттар формалаша.\nҒалимдар уйындарҙың кире яҡтарын да урап үтмәй. Сит илдәр тәҡдим иткән видеоуйындарҙа ят мөхит, артыҡ агрессия, ҡанһыҙлыҡ булыуын билдәләй. Был шарттарҙа видеоуйындарҙы үҙебеҙҙең мәҙәниәт һәм традициялар ярҙамында эшләү иң яҡшы сараларҙың береһе булып тора.\nБашҡорт дәүләт университетының Стәрлетамаҡ филиалында эшләгән виртуаль донъяны проектлау һәм дизайн лабораторияһы ғалимдары беренсе башҡорт видеоуйынын тыуҙырыу өҫтөндә эш башланы.\n“Зәрҡум” видеоуйынын төҙөүселәр, был мәғлүмәттәрҙе күҙ уңында тотоп, уйынды Minecraft стилендә яһай, бында мәғәнәһеҙ ҡан ҡойош, реаллек юҡ кимәлдә тиерлек. Уйынсыларға был стиль бала саҡтан Lego конструкторы аша таныш.\nБыл тылсымлы, мажараларға бай виртуаль донъяла уйынсы йәш батыр образында яуыз көстәргә ҡаршы көрәшеп, илдә йәшәгән бар халыҡтарға ла тыныслыҡ килтерәсәк. Ваҡиғалар Урал батыр улдары һәм ейәнсәре – Нөгөш, Яйыҡ, Иҙел, Һаҡмар менән берлектә яуыз дейеүҙәрҙе еңгән осорҙан һуң күп быуаттар үткәс башлана. Яуыз Зәрҡум, Нөгөш батыр менән көрәштән һуң иҫән ҡалып, кешеләрҙән йәшенә һәм яңынан көс туплап, башҡорт халҡына үс итә башлай.\nУйындың исеме донъяла мөмкин тиклем күберәк кешеләрҙең башҡорт халҡына, уның тормош-көнкүрешенә, мәҙәниәтенә иғтибарҙы арттырыу маҡсатында алынған.\n“Кем ул Зәрҡум?” тигән һорауға яуап бирер өсөн башҡорт халҡының “Урал батыр” эпосы менән танышып үтергә кәрәк.\nВидеоуйындың сюжеты “Урал батыр”, “Аҡбуҙат”, “Иҙеүкәй менән Мораҙым” кеүек данлыҡлы башҡорт эпостарына, легендалар һәм риүәйәттәренә, әкиәттәренә нигеҙләнә.\n– “Зәрҡум” видеоуйынының башҡорт телендә булыуы, музыка ҡоралдарын, халыҡ йырҙарын ҡулланыу үҙебеҙҙең мәҙәниәтебеҙҙе һаҡлап ҡалыуға һәм донъя кимәлендә әүҙем пропагандалауға булышлыҡ итәсәк. Япон, Ҡытай, Корея халыҡтары был өлкәлә күптән уңышлы эшләй, беҙҙең проекттың да уларҙыҡынан ҡалышмаясағына ышанысыбыҙ көслө, – тине Стәрлетамаҡ филиалында эшләгән виртуаль донъяны проектлау һәм дизайн лабораторияһы ғалимдары.


Стоимость и срок доставки в Нягань (Ханты-Мансийский АО): Ходовые огни Sho-me DRL 507\nул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7 ул. Ленина, 1, 7\n4-8 дней* 929 руб.\n4-8 дней* 1462 руб.


2015 йылға инвестициялар күләме Башҡортостанда икеләтә артасаҡ // Иҡтисад | новости башинформ.рф\n2015 йылға инвестициялар күләме Башҡортостанда икеләтә артасаҡ\n12:10, 16 августа 2012 Иҡтисад\nБашҡортостанда 2015 йылға тулайым төбәк продукты күләме 1,5 триллион һумға тиклем артасаҡ, төбәктең төп капиталына инвестициялар күләме 357 миллиард һумға етәсәк. Сағыштыру өсөн: 2011 йыл һөҙөмтәләре буйынса был һандар 960 миллиард һум һәм 185 миллиард һум тәшкил итә.\n2015 йылда төп капиталға һалынған инвестициялар күләме, 2011 йыл менән сағыштырғанда, икеләтә артасаҡ, тип һыҙыҡ өҫтөнә алды республиканың иҡтисади үҫеш министры урынбаҫары Александр Васильев.\nБР Иҡтисади үҫеш министрлығы белгестәре фекеренсә, алдағы өс йылда республиканың иҡтисади үҫеш темптары уртаса Рәсәй күрһәткестәренән юғарыраҡ буласаҡ. Сәнәғәт производствоһы, ауыл хужалығы һәм төҙөлөш бында төп роль уйнаясаҡ: тулайым төбәк продукты структураһында уларҙың өлөшө 50 проценттан ашыу тәшкил итәсәк.\n2015 йылға ойошмалар табышының 163,6 миллиард һумға тиклем артыуы көтөлә. Министрлыҡ белгестәре иҫәпләүенсә, хеҙмәт етештереүсәнлеге йыл һайын алты процентҡа артып торорға тейеш.\nҠулланыусыларҙың тауарҙар һәм хеҙмәттәр өсөн түләүгә сығымдары, шулай уҡ халыҡ килеме, шул иҫәптән эш хаҡы артасаҡ.\n— Шулай итеп, көтөлгән макроиҡтисади параметрҙарҙың береһендә лә кире динамика күҙәтелмәй, — тине Александр Васильев.\nТеги: инвестициялар,иҡтисади үҫеш министрлығы,прогноздар


Туймазынан ун ике йәшлек Реналь Хәбиров мөмкинлектәре сикләнгән балалар өсөн үҫеш үҙәге асҡан - Bash.News\nТуймазынан ун ике йәшлек Реналь Хәбиров мөмкинлектәре сикләнгән балалар өсөн үҫеш үҙәге асҡан\nТуймазынан ун ике йәшлек Реналь Хәбиров мөмкинлектәре сикләнгән балалар өсөн үҫеш үҙәге асҡан https://bash.news/news/109395_tujmazynan_un_ike_jshlek_renal_xbirov_mmkinlektre_siklngn_balalar_sn_esh_ge_asan\n07 ноя 2019, 22:23\nУйнап өйрәнәм. Тап ошо исем аҫтында Туймазы ҡалаһында мөмкинлектәре сикләнгән балалар өсөн үҫеш үҙәге асылды.\nУҡытыу процессын ҡаланың 7-се мәктәбе уҡыусыһы Реналь Хәбиров ойошторған. Үҫмер әүҙем йәмәғәт тормошо алып бара, балаларға юл хәүефһеҙлеге ҡағиҙәләрен өйрәтеү буйынса проекттар ҙа тормошҡа ашырған.\nИнтеллектуаль уйындар аша балаларҙың аң-зиһенен, телмәрен үҫтерергә мөмкин. Ун ике йәшлек Реналь Хәбиров үҙенең иңенә яуаплы бурыс алып, Туймазы ҡалаһында мөмкинлектәре сикләнгән балаларға үҫеш үҙәге ойоштора. Тәүге дәрес танышыу форматында үтә. Киләһе осрашыуҙарҙа кескәйҙәр менән логопед-психологтар ҙа әңгәмә ҡорасаҡ.\nРеналь Хәбиров, «Уйнап өйрәнәм» мөмкинлектәре сикләнгән балаларҙы үҫтереү үҙәген ойоштороусы: “Уҡытыу үҙәге ойоштороу идеяһы ике ай элек барлыҡҡа килде. Тәҡдимемде район хакимиәтендә хуплап ҡабул иттеләр. Дәрестәр уҙғарыу өсөн бина ла бүленде, үҫтереүсе уйынсыҡтар һатып алынды. Минән башҡа бында балалар менән тағы ла дүрт педагог шөғөлләнәсәк”.\nҮҙәктә балаларҙың ижади һәләттәрен асыуға баҫым яһала. Балалар уйынсыҡ ракеталар ҡорорға, һүрәт төшөрөргә, балсыҡтан көршәк яһарға, йырларға өйрәнә. Проект сиктәрендә билдәле кешеләр менән осрашыуҙар ҙа ойошторола.\nФәриҙә Ғарифуллина: “Беҙҙе реабилитация үҙәге аша саҡырҙылар. Минең малайыма дүрт йәш. Беҙҙең өсөн бик тә яҡшы булыр бәләкәй моториканы үҫтереү”.\nОльга Тимофеева: “Йылы ҡаршы алдылар. Бала-саға күп. Аралашыу кәрәк балаларға. Реналдың күңеле ҙур, аҡыллы”.\nРеналь Хәбиров үҙәк асыу тантанаһына балалар өсөн мауыҡтырғыс шоу-программа әҙерләй. Кескәйҙәр әкиәт донъяһына сума, төрлө фокустар шаһиты була. Аниматор уйын офрматында төрлө химик реакциялар менән дә таныштыра.\nЛиана Катаева: “Ныҡ оҡшаны, бында күп уйындар, балалар менән уйнанылар, һөйләштеләр. Аҙнаһына ике тапҡыр килергә”.\n«Уйнап өйрәнәм» уҡытыу үҙәгенә ун биш бала йөрөйәсәк. Төркөм бөгөндән үк тулған. Реналь Хәбиров дәрестәр уҙғарыу менән бер рәттән ҡалала әүҙем йәмәғәт эше лә алып бара. Әйтәйек, ҡалала яҡтыртыусы элементтарҙы пропагандалаусы алтаҡталар ҡуйыуға үҙ өлөшөн индерә. Шулай уҡ юл хәрәкәте хәүефһеҙлеге ҡағиҙәләрен өйрәтеү буйынса башҡа проекттары ла бар.\nРеналь Хәбиров: “Киләһе йыл ҡаланың үҙәк паркында автоҡаласыҡ, юлдың бәләкәй күсермәһе барлыҡҡа киләсәк. Унда светофор, юл билдәләре, шлагбаум ҡуйыласаҡ. Балаларға велосипедта йөрөп ҡағиҙәләрҙе өйрәнеү еңелерәк булыр тип уйлайым. Был проект район хакимиәте, республика хөкүмәте ярҙамы менән тормошҡа ашырыла”.\nКиләсәктә сәйәсмән булырға теләгән үҫмер бөгөндән үк маҡсаттарына ирешеүсән һәм аралашыуҙа ла итәғәтле. Фән менән ҡыҙыҡһына, ғилми конференцияларҙа ҡатнаша. Башҡортостан башлығы стипендиаты. Туймазыла волонтерлыҡ менән дә әүҙем шөғөлләнә.\nӨфөлә водителдәрҙе тикшерәләр\n12:15, 15 ноя


Иман » Страница 3 » "Урал" гәзите\n21-01-2013, 09:58 / Иман\nИман таратыусы ФӘТИХ\nИлебеҙҙә, әкренләп булһа ла, Ислам дине үҫеш ала, мәсеттәр тѳҙѳлә, иманға ҡайтыусылар арта, мәктәптә лә, бер сәғәт булһа ла, дәрестәр индерелде. Дин: «Яҡшы ҡарттар булмаған ерҙә, яҡшы йәштәр ҙә булмай» тип ѳйрәтә. Изге Ҡѳрьән менән саф, камил аҡыллы кешеләр генә вәғәзләнер, ти китап. Ошондай ғилемле, мәғрифәтле кеше тураһында һүҙем. Фәтих Фәтҡуллин хәҙрәт сығышы менән Исмаҡай ауылынан. Әле Межгорье ҡалаһында йәшәй. Имам хаж ҡылған, биш намаҙын ҡалдырмай, ураҙа тота. Ул Межгорьела, Исмаҡайҙа мәсет һалдырған. Асыҡ йѳҙлѳ, изге күңелле, йомарт кеше....\n26-11-2012, 14:38 / Иман\nМәсет тѳҙѳү - халыҡ эше\nҠаланың Октябрьский биҫтәһендәге мәсеттең Ҡорбан байрамына асылыуына ѳмѳт итеүебеҙ бушҡа булып сыҡты. Исмаһам, ҡышҡылыҡҡа яғыулыҡ һәм яҡтылыҡ системаһын эшләп ѳлгѳртѳргә кәрәк ине....\n29-10-2012, 14:32 / Иман\nАҘНАЛЫЛА мәсет асылды\n25 октябрь - Ҡорбан ғәйетендә Аҙналы һәм Ҡаҙыш ауылы халҡы икеләтә шатлыҡлы тойғолар кисерҙе. Ниһайәт, Аҙналыла ла эстән дә, тыштан да балҡып торған мәсет асылды. Салауат Юлаев урамының уртаһында ултырған мәсет янына милли кейемдәрҙәге ағинәйҙәр, аҡһаҡалдар, күрше-тирә ауылдарҙан һәм ҡаланан ҡунаҡтар иртә менән ағыла башланы. Әхмәрҙән Рамазан мулла, ағинәй менән аҡһаҡал Сәмсихан һәм Ғәббәс Хәмзиндар, Әлфиә Дәүләтова етәкселегендәге «Наза» фольклор ансамбле инәйҙәре, Ҡаҙыштан ағинәй Хәжәр Мѳхәмәҙиева, Әминә Әбүталипова, Сәлимә Суфиянова, Зәйтүнә менән Булат Сафиуллиндар һәм башҡалар ...\n22-10-2012, 16:09 / Иман\nБАЙРАМ КѲНДӘРЕБЕҘ МѲБӘРӘК БУЛҺЫН!\nМеңдәрсә ҡулдарҙың күккә күтәрелеп, меңдәрсә телдәрҙә доғалар яңғырап торған изге кѳн. Мосолман - Аллаһ бәндәһе. Уның ниәтендә - изгелек, ғәмәлендә - игелек, күңелендә - иман нуры, тип ѳйрәтә дин. Диндең был хѳкѳмдәрен ғәмәле менән ҡеүәтләп, хаж сәфәрендә йѳрѳгән ҡәрҙәштәребеҙ Исламдың изге урындарында ғибәҙәттә тора, хажға барыр мѳмкинлеге булмағандар ғәйет кѳнѳн мәсет юлында, мәсеттә ҡаршы ала. Мәсеттәр улар - ҡиблаһыҙ булған Ҡәғбәтулланың бер ѳлѳшѳ....\n22-10-2012, 16:07 / Иман\nХыялдарҙы тормошҡа ашырып…\n«Хыялланырға кәрәк. Әгәр яҡшылар хаҡында ғына хыялланһаң, Аллаһ хатта арттырып бирә. Мин ѳмѳтләнгәндәремдән күберәк алдым», - ти Дания Әғзәмова һүҙен башлап. Барыһы ла ҡоро теләк кенә булып ҡалмаһын ѳсѳн үҙе лә тырыша. Фантазияға бай ҡыҙ М.Аҡмулла исемендәге башҡорт дәүләт педагогия университетының һынлы сәнғәт һәм графика факультетына уҡырға инә. «Университетта мин шуға ѳйрәндем: һин нимәне яҡшы эшләй беләһең - шуны эшләргә тейешһең. Бәләкәйҙән тѳрлѳ кѳнсығыш орнаменттар, семәрҙәр менән ҡыҙыҡһына инем. Сәнғәт һәм графика факультетына уҡырға ингәс иһә бала саҡтағы ҡыҙыҡһыныуымды онотоп...


«Киске Өфө» гәзитенең сайты - №6, 6 - 12 февраль, 2016 - Информационные страницы\n№6, 6 - 12 февраль, 2016\nБыл тупраҡҡа һеңгән халҡым моңо,\nБатырҙарҙың эҙе уйылған,\nЯмғыр ғына түгел, ул халҡымдың\nКүҙ йәштәре менән йыуылған.\nБында торналарға, бөркөттәргә\nХалҡым рухы барып ҡушылған,\nҮҙ туғанын аяй белмәгәндәр\nСаҡ менән Суҡ тигән ҡош булған.\nЕлдәрендә ҡурай тауышы бар,\nҮләнендә - тәме ҡымыҙҙың.\nЙөрәк тибеп ҡуя һулҡылдап,\nБыл тәбиғәт - башҡорт бейеүендә,\nБыл тәбиғәт - башҡорт көйөндә,\nЯҠШЫ ҺҮҘ ЯУ ҠАЙТАРҒАН\nТелен һанлаған - илен дә һанлай, телен һатмаҫ ҡына илен дә һатмаҫ. Ватанды һаҡлаусылар көнөндә ошо һүҙҙәргә айырым баҫым яһау кәрәктер. Бөгөн ҡоралдан бигерәк, иң башта солох көсөнә эйә аҡыллы һүҙ алдан йөрөргә тейеш.\nЯҢЫ ҺӨНӘР: ӘСӘЙ-ТӘРБИӘСЕ\nӘсә кеше декрет ялында саҡта уҡ ғаилә балалар баҡсаһын аса ала. Ғаилә баҡсаһы асырға теләге булған әсәләр, тәрбиәсе булараҡ белемде камиллаштырыу курстары үтәләр, методик ярҙам алалар.\nӨзләү тауышы саф һәм моңло. Бына ул өзләүен тамамланы. Һуңғы ауаздарын өзләгәндә, әллә һулышы, әллә һағышы күкрәген ярып килеп сыға һымаҡ. Был моң барыһын да ныҡ тәьҫирләндерә.\nҮҘЕҢДЕ ЛӘ ЯРАТЫРҒА ӨЙРӘН – ШУЛ САҠТА БАШҠАЛАР ҘА ҺИНЕ ЯРАТЫР...\nХатта бөгөн дә күптәр психолог менән психиатрҙы бутай. Бындайҙарға ябай ғына бер миҫал: йоҡоһоҙлоҡтан йонсоған кешегә психиатр дарыу яҙып бирәсәк, ә психолог йоҡоһоҙлоҡҡа алып килгән сәбәптәрҙе таба.\nМӨНӘЖӘТСЕЛӘР ТӨРКӨМ БУЛЫП БЕРЛӘШТЕ\nХәҙер мөнәжәт йырлаусылар бихисап. Был бик мәслихәт хәл. Сөнки башҡорт борон-борондан дини һәм әхлаҡи тәрбиәне кеше аңына мөнәжәт ярҙамында һеңдерә барған. Көйләп уҡылған был һүҙҙәр аңға тиҙерәк барып еткән, тиҙ иҫтә ҡалған.\nҠЫҘЫҢА ҺАНДЫҠ ӘҘЕРЛӘНЕҢМЕ?\nНимә бар икән унда, тигән һорау тыуа торғайны бала саҡта өләсәйҙең йоҙаҡлы, серле һандығын күргән һайын. Борон тирмәләрҙең дә иң түренә һандыҡ ҡунаҡлаған бит.


19 Октябрь 2019, 13:10\nСөләймән Сәйфулла улы Исламбай ауылында 1924 йылда тыуған. 10-сы класты Иҫке Собханғол мәктәбендә тамамлаған. Армияла офицерҙар мәктәбен уҡып бөтөп, 1941 йылда һуғышҡа алынған.\nРедакцияға Аҫҡар ауылынан Мәжит Ғәлиуллин исемле ағай килеп, ҡурайсы Сөләймән Йомағужин тураһында бәйән итте.\n- Күмәкләп, бөтә ауыл менән оҙатып ҡалдыҡ беҙ уны. Не знай инде, бик моңло егет. Моңлолар оҙаҡ йәшәмәй, тип әйткән боронғолар. Имен ҡайтырмы инде һуғыштан, тип уфтанышып ҡалғандар, - ти Яңы Һәйет ауылынан Нәбирә тигән апай.\nҺуғыш ваҡытында ҡурайҙа уйнап, иптәштәренең кәйефен күтәреп йөрөүсе ҡурайсы була ул. Шунда уны кәртешкәгә төшөрөп алалар. Үҙенә лә бүләк итәләр.\nБеренсе фотола курсант сағында. Ябай ғына һалдат кейемендә тора. Икенсе фотола Быҙаулыҡта офицерҙар курсында уҡыған сағы. Түшендә миҙалы ла бар (һүрәттә - ҡурай тотоп ултыра).\nСөләймән Йомағужин армиянан 1947 йылда ҡайта. Район мәҙәниәт бүлеге начальнигы була. Иҫке Собханғолда йәшәгән, кәләш алмаған. Һуғыш йәрәхәттәре (бомбаға эләгеп, контузия ала) уны был донъянан иртә алып китә. 1951 йылдарҙа ауырып китә, дауалау өсөн Өфөгә ебәрелә, әммә бер йылдан донъя менән бәхилләшә.\nБеҙҙең туған, ауылдаш булғас, беҙ уны онотмайбыҙ. Атаһы Сәйфулла ике ҡатын алған булған. Шунан тағы өсөнсөһөн (беҙҙең әсәйҙе) алып ҡайтҡан. Беҙҙең әсәй ике балаһын ташлап ҡайтҡан да киткән ауылына. Шунан былар йәтим, үгәй әсәй менән ҡалғандар. Сөләймән ағай менән беҙҙең әсәй бер, атай башҡа. Әсәйемдең тәүге балаһы Ғәрифә (Сөләймән ағайҙың апаһы) 1921 йылдарҙағы аслыҡ заманында үлеп ҡалған.\nБеҙ үҙебеҙ бишәү үҫтек. Һуғыштан ҡайтҡас беҙгә килде ағай. Үпкәләп: “Әсәй, нишләп беҙҙе ташлап ҡайттың. Бергә йәшәр инек бит инде хәҙер”, - тине.\nУл ваҡытта беҙҙең ағай ҡаты ауырып ята ине. Уға кеҫәһенән бер һары ғына дарыу сығарып бирҙе. Ағай ике көндән һуң шәбәйеп китте.\nСөләймән ағай таҡмаҡ, йырҙар сығарыуға бик әүәҫ булған.\nМөхәмәт Ҡәҙерғолов -Бөрйәнгә кейәү булып төшкән Баймаҡ районы егете. Ә Сөләймән Йомағужин үҙебеҙҙең Бөрйән башҡорто. Ҡурайсыларҙың аҡһаҡалы тип әйтһәң дә дөрөҫтөр. Хәҙерге заманда уны ишеткән йәки белгән кешеләр юҡ кимәлендә.\nҮҙебеҙҙең Бөрйән кешеһенең дә исеме Мөхәмәт ағай Ҡәҙерғолов исеме янында яңғырарға тейештер, тип уйлайым. Мәҫәлән, Мөхәмәт ағай хөрмәтенә үткәрелгән ҡурайсылар бәйгеһендә уның да исемен телгә алыу бик мәслихәт булыр ине. Үткәндәрҙе, үлгәндәрҙе онотоу ярамай. Ул бит беҙҙең тарих, - тип һүҙен тамамланы Мәжит Зәйнулла улы.


Сажидә Игебаева: “Риелторҙар күп, әммә ысын белгестәр иҫәпле генә...”\n24 Октябрь 2019, 21:42\nКүсемһеҙ милеккә бәйле мәсьәләләр һәр кемде борсой. Кеше үҙ ғүмерендә бер тапҡыр булһа ла торлаҡ һатып ала. Һәм был маҡсатты тормошҡа ашырғанда, ғәҙәттә, төрлө һорауҙар, көтөлмәгән хәлдәр килеп сығыусан. Ундай саҡтарҙа беҙ йыш ҡына белгестәргә, юристарға, күсемһеҙ милек һатыу менән шөғөлләнеүсе агенттарға мөрәжәғәт итәбеҙ. Ул кеше ышаныслы булһын, мутлашыусылар тырнағына эләгеп ҡуймаһаҡ ине, тип хафаланабыҙ... Бөгөн һеҙҙең иғтибарығыҙға байтаҡ йылдар ошо өлкәлә эшләп, шәхси агентлыҡ ойоштороуға өлгәшкән Хәйбулла ҡыҙы Сажиҙә Игебаева менән әңгәмә тәҡдим итәбеҙ.#Шоңҡаржурналы\nКүсемһеҙ милеккә бәйле мәсьәләләр һәр кемде борсой. Кеше үҙ ғүмерендә бер тапҡыр булһа ла торлаҡ һатып ала. Һәм был маҡсатты тормошҡа ашырғанда, ғәҙәттә, төрлө һорауҙар, көтөлмәгән хәлдәр килеп сығыусан. Ундай саҡтарҙа беҙ йыш ҡына белгестәргә, юристарға, күсемһеҙ милек һатыу менән шөғөлләнеүсе агенттарға мөрәжәғәт итәбеҙ. Ул кеше ышаныслы булһын, мутлашыусылар тырнағына эләгеп ҡуймаһаҡ ине, тип хафаланабыҙ...\nБөгөн һеҙҙең иғтибарығыҙға байтаҡ йылдар ошо өлкәлә эшләп, шәхси агентлыҡ ойоштороуға өлгәшкән Хәйбулла ҡыҙы Сажиҙә Игебаева менән әңгәмә тәҡдим итәбеҙ.\n– Сажидә, шуға иғтибар иттем, һуңғы арала интернет киңлектәрендә башҡорт телендә күсемһеҙ милек мәсьәләләренә бәйле әүҙем эшмәкәрлек алып бараһығыҙ...\n– Эйе, был өлкәгә бәйле мәсьәләләрҙе башҡорт теленә тәржемә итеү анһат түгел. Шулай ҙа интернет ҡулланыусылар менән туған телдә аралашыуҙар алып барғы килә. Сөнки беҙгә, нигеҙҙә, үҙебеҙҙең милләттәштәребеҙ мөрәжәғәт итә. Һәм, шуныһы ғәжәп, бында эшләгән агенттарҙың барыһы ла башҡорттар. Махсус һайлап алмайбыҙ. Үҙенән-үҙе шулай тура килә...\n– Шәхси агентлыҡ ойоштороуығыҙ, интернет киңлектәрендә әүҙем эшмәкәрлек алып барыуығыҙ эшегеҙҙә ярайһы ҙур уңыштарға өлгәшеүегеҙ хаҡында һөйләй. Был өлкәләге эшмәкәрлегегеҙ ҡасан башланды?\n– Был өлкәгә мин, дөрөҫөн генә әйткәндә, тормошомдоң ауыр осоронда, сараһыҙлыҡтан, аҡсаһыҙлыҡтан интеккән мәлдә килдем. Башҡорт дәүләт университетының тарих факультетын тамамлағандан һуң, тыуған яғыма ҡайтып, байтаҡ йылдар төрлө вазифаларҙа эске эштәр органдарында эшләнем. Һуңынан был өлкәне ҡалдырып, үҙемде шәхси эшҡыуарлыҡта һынап ҡараным. Бәләкәй генә магазин да тоттом. Йыр-моңға әүәҫ булғас, туйҙар ҙа алып барҙым. Аҡъярҙа фатирым да бар ине, тик ниңәлер күңелем генә унда толҡа тапманы. Өфө үҙенә тартҡас, уйланым-уйланым да, ике йәшлек улымды әсәйемә ҡалдырып, берәй аҡсалыраҡ эшкә урынлашайым тип, баш ҡалаға юлландым. Әммә Өфөнөң Өфөһөндә лә күңелеңә ятышлы эш табыуы анһат түгел икән. Үҙ һөнәрең буйынса урынлашырға мөмкин, тик ул аҡсаға тамаҡ аҫрап булмай. Тартып һуҙһаң, яңғыҙыңа, бәлки, етәлер ҙә... Ә мин, баламды бер үҙем үҫтергәс, ике кешелек хеҙмәт хаҡы алырға тейешлегемде аңлайым. Өфөлә бер-ике ай йәшәп, аҡсалы эш тапмағас, туйҙар үткәреп булһа ла көн күрермен әле тип, яңынан Аҡъярға ҡайтыу хаҡында уйлана башланым. Унда, исмаһам, фатирым бар. Әммә шул саҡта бер танышым күсемһеҙ милек һатыу менән шөғөлләнеүсе агентлыҡта эшләүе, ябайса әйткәндә, риелтор булып урынлашыуы хаҡында хәбәр итте лә мине лә үҙе янына саҡырҙы. Сер түгел, беҙҙә риелторҙарҙы йыш осраҡта мутсы тип уйлайҙар. Хәйер, мин дә улар хаҡында шундайыраҡ фекерҙә инем. Шуға ла башта был тәҡдимдән баш тартып маташтым. Әммә баяғы танышым: “Барып эшләп ҡарағандан бер нәмә лә юғалтмайһың бит, һинең ҡулыңдан килер һымаҡсы”, – тип дәртләндергәс, тәүәккәлләнем. Ҙур агентлыҡ ине. Һөйләшеп ҡаранылар ҙа үҙҙәренең сафтарына алдылар. Бер аҙна эсендә эштең нескәлектәренә өйрәттеләр. Ауыр булды тип әйтә алмайым. Сөнки эске эштәр органдарында эшләгәс, юридик мәсьәләләрҙе яҡшы беләм. Ноябрь баштарында уҡырға ингәйнем, ай аҙағында бер килешеү ябып, аҙмы-күпме аҡса эшләнем. Ә декабрҙә дүрт фатир һатып ташланым. Шулай әллә ни ауырлыҡһыҙ ғына эшкә инеп киттем. Шәхси үҫеш буйынса төрлө треннингтар үтеүем дә булышлыҡ иткәндер, үҙ-үҙемә ышанысым артты.\n– Һәм тора-бара үҙ аллы булып киттегеҙ инде?\n– Баяғы агентлыҡта ике йыл эшләнем. Ике йөҙ риелтор араһында һәр ваҡыт иң яҡшы унау иҫәбенә индем. Ҡулымда балам булғас, мин нәҡ бизнес, башҡаларҙы эшкә өйрәтеү хаҡында уйландым. Тик ни өсөндөр ул агентлыҡта мине үрләтмәнеләр. Шуға ла унан китергә тура килде. Хәйер, ул агентлыҡҡа бер үпкәм дә юҡ. Ҙур бер ғаилә кеүек йәшәнек беҙ. Эшкә өйрәтеүҙәре өсөн рәхмәт уларға! Һуңынан, минең үҙ аллы эш асҡанды белгәс, ундағы етәксем: “Дөрөҫ иткәнһең, бик көслө холоҡлоһоң, ҙур ойошмаларҙа һинең кеүек кешеләрҙе үрләтмәйҙәр ул”, – тине. Эштән киткәс, бик ҡыйын булды, әлбиттә. Үҙемде яңғыҙ ҡалғандай тойҙом. Артабан бизнес-тренер булып, йәш агенттарҙы эштең нескәлектәренә өйрәтеп йөрөнөм. Бер ни тиклем ваҡыттан һуң Рөстәм исемле ғаилә дуҫым бергәләп ошо өлкәлә бизнес асырға тәҡдим итте. Һәм мин бик ҡыуанып ризалаштым. Сөнки бизнеста икәү булыу яҡшы. Берәүең туҡтауһыҙ ниндәйҙер идеялар менән янһа, икенсең тынысыраҡ булырға, һине тыңлап, дөрөҫөрәк йүнәлеш күрһәтергә тейеш.


Рөстәм Хәмитов: «Муниципалитет – дәүләт структураһы түгел, ә халыҡ үҙидараһы институты» // Сәйәсәт | новости башинформ.рф\nРөстәм Хәмитов: «Муниципалитет – дәүләт структураһы түгел, ә халыҡ үҙидараһы институты»\n15:52, 14 декабря 2012 Сәйәсәт\n– Урындағы үҙидара иҡтисади һәм социаль сәйәсәттә уға бүленгән ролде әле яңы саҡ үҙләштерә башланы, — тине Башҡортостан Президенты Рөстәм Хәмитов, Башҡортостан муниципаль берәмектәренең IV съезында сығыш яһап.\nРеспублика башлығы билдәләүенсә, тотош йәмиғәттә лә, муниципаль кимәлдә лә үҙенең проблемалары бар. Һәм муниципаль берәмектәрҙең съезы урындағы үҙидараны үҫтереү кеүек мөһим эштә «сәғәтте көйләү», проблемаларҙы тикшереп, уларҙы хәл итеү юлдарын билдәләү өсөн яҡшы сәбәп булып тора.\nПрезидент хәбәр итеүенсә, һуңғы йыл ярым эсендә республикала урындарҙа депутаттар корпусы яңыртылды, муниципалитеттарҙа яңы етәкселәр тәғәйенләнде.\n— Был дөйөм алғанда йылдам эшмәкәрлек алып барылыуы хаҡында һөйләй, кадрҙар потенциалы яңыртыла, йәмғиәтебеҙҙе үҫтереү буйынса яңы тәҡдимдәр әҙерләнә, — тип билдәләне Рөстәм Хәмитов. Уның фекеренсә, быларҙың барыһы ла республика үҙенең алдына ҡуйған бурыстарҙы үтәү өсөн кәрәк.\n— Беҙ йылдам үҫешкән алдынғы төбәктәр иҫәбендә позицияларыбыҙҙы нығытырға тейешбеҙ. Айырым йүнәлештәр буйынса, ә һуңынан дөйөм алғанда ла алға китеү өсөн беҙҙә барлыҡ мөмкинлектәр бар. Беҙҙең республика йәш, ҡеүәтле, иҡтисади йәһәттән үҫешкән һәм, әлбиттә, беҙ лидер төбәктәр исемлегендә булырға бурыслыбыҙ, — тине Президент.\nСъезда төбәкте социаль-иҡтисади йәһәттән үҫтереү һөҙөмтәләре әйтеп ишеттерелде, улар иң амбициялы пландарҙы тормошҡа ашырырға мөмкинлек бирә.\nРөстәм Хәмитов бындай пландарҙы тормошҡа ашырыуҙа урындағы үҙидара органдарының мөһим роль уйнауын билдәләне.\n— Урындағы үҙидара иҡтисади һәм социаль сәйәсәттә уға бүленгән ролде яңы саҡ үҙләштерә башланы. Был өлкәлә илдең тәжрибәһе ҙур түгел. Урындағы үҙидараның айырым элементтары ғына булды. Ысынында иһә дәүләт һәм урындағы власть араһындағы сик шартлы рәүештә генә билдәләнде һәм әле лә шулай. Хәлде ошо рәүешле ҡабул итеү әле булһа популяр, — тип һыҙыҡ өҫтөнә алды республика башлығы.\nБашҡортостан Президенты фекеренсә, муниципалитеттың дәүләт структураһы түгел, ә айырым, үҙ аллы власть кимәле – халыҡ үҙидараһы институты булыуын йәмғиәт әле булһа аңламай.\nБындай хәлдең сәбәптәре араһында Рөстәм Хәмитов муниципалитеттарҙың финанс йәһәттән дәүләткә бәйле булыуын атаны.\n— Тейешле кимәлдә финансланмау арҡаһында, муниципалитеттар бөгөн үҙ аллы сәйәсәт алып бара алмай, йәғни уларҙың тәртип булдырыу, ауылдарҙы төҙөкләндереү, халыҡ өсөн уңайлы шарттар булдырыу мөмкинлектәре юҡ, — тип билдәләне төбәк башлығы.\nМуниципалитеттарҙа проблемалар етерлек: федераль ҡануниәткә һәр ваҡыт үҙгәрештәр индереүҙән килеп тыуған ығы-зығы, матди йәһәттән тейешле кимәлдә тәьмин ителмәү, эш хаҡы кимәленең түбән булыуы, кадрҙарға ҡытлыҡ, мөлкәт һәм ергә ҡағылышлы бәхәстәр, һыу, газ менән тәьмин итеү, юлдар төҙөү, ҡаты көнкүреш ҡалдыҡтарын утилләштереү. Был мәсьәләләрҙе хәл итеү өсөн етди саралар күреү зарур.\n— Урындағы бюджеттарҙың килемен арттырырға кәрәк, — тип билдәләне Президент. – Әлегә уларҙың 70 проценттан ашыуы республика ресурстары иҫәбенә формалаштырыла.\nХәлде төҙәтеү буйынса саралар күреү өсөн бөтә район һәм ҡалаларҙа 2015 йылға тиклем төбәктәрҙе социаль-иҡтисади йәһәттән үҫтереү буйынса комплекслы программалар әҙерләнгән.\nТеги: бр презденты,урындағы үҙидара


Яңы йыл төнөндә биш мең милиционер дежурға сығасаҡ // Йәмғиәт | новости башинформ.рф\nЯңы йыл төнөндә биш мең милиционер дежурға сығасаҡ\n10:18, 28 декабря 2009 Йәмғиәт\nБашҡортостанда Яңы йыл төнөндә биш мең милиционер йәмәғәт именлеген тәьмин итәсәк. Артабан көн һайын Яңы йыл һәм Раштыуа байрамдары үткәнсе эске эштәр органдарының 1,5 мең самаһы хеҙмәткәре тәртипте күҙәтәсәк. 2009 йылдың 30 декабренән 2010 йылдың 10 ғинуарына тиклем Башҡортостан милицияһының бөтә гарнизоны хеҙмәт алып барыуҙың көсәйтелгән вариантына күсә.\nЙома көндө “Өфө-Арена” боҙ һарайы алдындағы майҙанда шәхси составтың һәм махсус техниканың байрам көндәрендә хеҙмәт алып барыуға әҙерлеген БР Хөкүмәте Премьер-министры Раил Сарбаев һәм БР буйынса эске эштәр министры Игорь Алешин тикшерҙе. Унда патруль-пост хеҙмәте, юл-патруль хеҙмәте, ведомствонан тыш хаҡ, ОМОН, спецназ хеҙмәткәрҙәре, шулай уҡ Рәсәй Эске эштәр министрлығының Өфө юридик институты курсанттары һәм РФ Эске эштәр министрлығының Эске ғәскәрҙәр хәрби хеҙмәткәрҙәре сафҡа теҙелде.\n— Йәмәғәт тәртибен һәм республикабыҙ халҡының именлеген тәьмин итеү буйынса ҙур яуаплылыҡ эске эштәр органдары хеҙмәткәрҙәренең иңенә төшә, – тине Раил Сарбаев. – Һеҙҙең күптәрегеҙ Яңы йылды хәрби поста ҡаршылаясаҡ, шуға күрә был байрам көндәрендә һеҙҙең профессиональ оҫталығығыҙ һәм таҫыллығығыҙ аҙыраҡ талап ителеүен, һеҙҙең эргәлә булыуығыҙ ғына кешеләрҙә ышаныс һәм тыныслыҡ тойғоһо уятыуын теләйем.\nШулай уҡ йыл йомғаҡтары буйынса айырыуса яҡшы эшләгән хоҡуҡ һаҡлау органдары хеҙмәткәрҙәренә наградалар ҙа тапшырылды. Ә сара Өфө милиция гарнизоны шәхси составының тантаналы маршы менән тамамланды.\nТеги: хоҡуҡ тәртибе


Силәбелә – «йондоҙҙар» бәйгеһе\nМузыкаль рингта сәхнәгә Башҡортостандың йәш йырсылары Сабина Кучаева менән Иҙел Нурғәлин, ә Көньяҡ Урал вәкидәренән - Мәрйәм Хәлимова менән Рәмис Исмәғилев сыҡты.\nӨлкәнең билдәле алып барыусыһы Илдар Хөснөтдиновтың тырышлығы менән Көньяҡ Уралда йыл һайын башҡорт дискотекалары, концерттар уҙғарыла. Свердловск, Көньяҡ Урал, Башҡортостандан килгән жюри ағзалары ҡатнашыусыларҙы биш раундта һынаны. Етеп килгән Яңы йыл байрамы һәм ике төбәк араһындағы мәҙәни хеҙмәттәшлекте иҫәпкә алып, йондоҙҙар бәйгеһендә - дуҫлыҡ еңде. Артистар Маҡтау ҡағыҙҙары һәм иҫтәлекле бүләктәр менән тәбрикләнде.


Парашютта һикерергә теләһәң, рәхим ит! » "Урал" гәзите\nПарашютта һикерергә теләһәң, рәхим ит!\n30-сы йылдарҙа ОСОАВИАХИМ- ДОСААФ-тың Белорет аэроклубы илһѳйәр улдар тәрбиәләп, уларҙың етәүһе Советтар Союзы Геройы исеменә лайыҡ була. Ошо данлы үткәндәргә байҡау менән башланды Рәсәй ДОСААФ-ының Белорет автомобиль мәктәбендә ойошторолған “Парашют мәктәбен үҫтереү һәм Белорет районы граждандарында илһѳйәрлек тәрбиәһе проблемалары тураһында” темаһына бағышланған семинар-кәңәшмә. Ул Белорет автомәктәбендә парашют секцияһы асылыуға ла арналды.\nСарала ДОСААФ-тың Башҡортостан Республикаһындағы тѳбәк бүлексәһенең авиация буйынса рәйес урынбаҫары Автандил Самушия, авиация бүлегенең баш белгесе Олег Комянин, муниципаль район хакимиәте башлығының кадрҙар буйынса урынбаҫары Иван Пинящук, Белорет автомәктәбе начальнигы Зәбир Ахибзянов, район ветерандар советы рәйесе Нина Сафонова, Волга буйы федераль округының башҡорт кадет корпусы преподавателе, “Рәсәй геройҙары” йыйынтығы авторы Евгений Смирнов, хәрби комиссариат вәкилдәре, йәмәғәт-сәйәси ойошмалар ағзалары, мәктәп һәм башҡа уҡыу йорттарының йәшәйеш хәүефһеҙлеге нигеҙҙәре дәресе уҡытыусылары, уҡыусылар һәм автомәктәп курсанттары ҡатнашты.\nСарала сығыш яһаусылар Белорет районында парашют спортын үҫтереүҙәге проблемалар тураһында һѳйләне. Ҡунаҡтарҙы Белорет автомәктәбе менән таныштырҙылар. Һуңынан тышта “йәш десантсылар” сығыш яһаны. Эске эштәр һәм Ғәҙәттән тыш хәлдәр министрлыҡтарының махсус техникаһы күргәҙмәһе булды. Автомәктәп тәрбиәләнеүселәре, семинар-кәңәшмәлә ҡатнашыусылар махсус уҡыу техникаһы менән ҡала урамдарынан үтте. Сара Геройҙар аллеяһында Мәңгелек утҡа сәскә гѳлләмәһе һалыу менән тамамланды.\nБелорет автомәктәбе үҫеп килгән быуында илһѳйәрлек тәрбиәләүгә ҙур ѳлѳш индерә. Олег Комянин белде- реүенсә, республика ДОСААФ-ының тѳбәк бүлегендә парашют спортын үҫ- тереү һәм Белоретта парашют секцияһы буйынса комплекслы программа әҙерләнгән. Ул йәштәрҙә илһѳйәрлекте, хәрби-ҡулланма спорт тѳрҙәрен үҫтереү маҡсатын ҡуя. Бының ѳсѳн уҡыу про- граммаһы, күрһәтмә пособиелар, плакаттар ҙа бар.\n- Парашют секцияһына теләге булған һәр кем йѳрѳй ала. Һауа-десант әҙерле- ге буйынса дәрестәр үткәреләсәк. Теория ѳлѳшѳ класта, ҡалған күнекмәләр тышта һауа-десант комплексы сна- ряд-элементтарында үтәсәк. Тәүге дәрестәрҙе яңы йыл байрамдарынан һуң башларға йыйынабыҙ. Курс үткәндән һуң имтихан биргәндәр генә парашюттан һикерергә рѳхсәт аласаҡ, - тине Олег Комянин (һүрәттә).\n- Парашюттан һикерергә теләгәндәргә хәҙер урындағы аэроклубты тергеҙеү бурысы ла тора, бының ѳсѳн беҙҙә база бар, - ти ДОСААФ етәксеһе.


Республика халҡы Бөйөк Ватан һуғышында ҡатнашыусы атай-олатайҙарының хәтерен ҡәҙерләп һаҡлай - GTRK.TV — Новости Уфы и РБ\nРеспублика халҡы Бөйөк Ватан һуғышында ҡатнашыусы атай-олатайҙарының хәтерен ҡәҙерләп һаҡлай\nИлебеҙ бойондороҡһоҙлоғо өсөн йәнен-тәнен аямаған батырҙарҙың барыһы ла әле ер ҡуйынына ҡәҙерләп тапшырылмаған. Әммә уларҙың ҡаһарманлығы һәйкәлдәрҙә мәңгеләштерелә. Тыл ветераны Әнисә Солтангәрәева 1945 йылдың Еңеү яҙын нисек ҡаршылағанын күҙ йәштәре аша һөйләй. Уның атаһы Бөйөк Ватан һуғышында хәбәрһеҙ юғалған. Ун йәшлек ҡыҙға үҙен аямай өлкәндәр менән бер рәттән колхозда барлыҡ ауыр эштәрҙе башҡарырға тура килә. Әлшәй районының Сурай ауылынан һуғышҡа 189 яугир оҙатылған. Тик 67-һе генә кире әйләнеп ҡайтҡан. Уларҙың исемен мәңгеләштереп, Сурайҙа һәйкәл ҡалҡып сыҡты. Мәңгелек ташта уны төҙөргә ярҙам иткән Миңзәлә Фәзлетдинованың атаһының исем-фамилияһы ла уйып яҙылған. “Һәйкәлдең мәсет янында урынлашыуы ла осраҡлы түгел”, — тип аңлата Жәүит хәҙрәт. Йылдағыса Сурай халҡы Еңеү көнөн ҡаршылауға етди әҙерләнгән. Улар илдә барған “Үлемһеҙ полк” акцияһына ла ҡушылды. Балалар Бөйөк Ватан һуғышында ҡатнашҡан олатайҙарының фотоларынан транспоранттар әҙерләгән.Мәктәп уҡыусыларына ҡушылып, өлкәндәр ҙә атай-олатайҙарының фотоһүрәттәрен тотоп митингка ҡушыла барҙы.Ауыл урамдарынан үтеп, “Үлемһеҙ полк” монументаль ҡоролма янында йыйылды. Еңеү көнөнә арналған тамаша яу ҡырында һәләк булған яугирҙәрҙе бер минут тын ҡалып иҫкә алыуҙан башланды. Уларҙың хөрмәтенә ҡуйылған һәйкәлгә сәскәләр һалынды. Мәктәп уҡыусылары Еңеү тематикаһы менән һуғарылған шиғырҙар, йырҙар менән сығыш яһап ауыл халҡын ҡыуандырҙы. Тамаша байрам тантанаһында ҡатнашыусыларҙың күңел түрендәге иң нескә хистәрҙе тибрәтте. Бигерәк тә, ауылдағы тиҫтәнән ашыу тыл ветераны яңы һәйкәл асылыуына тулҡынланыуын йәшермәй. Ауылда һәйкәлдең булыуы ҙур әһәмиәткә эйә икәнен өс быуын да яҡшы аңлай. Көн һуңында урындағы халыҡ һәм ҡунаҡтар “Ағинәй” мәсетендә әрүахтар рухына бағышлап, Ҡөръәндән аяттар уҡыны, ҡорбан ашынан ауыҙ итте. Ауылда төҙөлгән был һәйкәл ысын мәғәнәһендә ветерандарға күрһәтелгән ихтирам һәм иғтибарҙың аныҡ өлгөһө. Сурайҙар яҡташтары менән берлектә атҡарып сығарған был сауаплы эш маҡтауға лайыҡ. Башҡалар ҙа уларҙан үрнәк алып, азатлыҡ килтергән яугирҙар хәтирәләрен ҡәҙерләп һаҡлаһа ине.\n10 мая Илебеҙ Бөйөк Ватан һуғышында Еңеүҙең 71 йыллығын билдәләне\n10 мая Рәсәй һәм донъя хәбәрҙәре


Моноҡалалар дәүләт ярҙамы аласаҡ // Иҡтисад | новости башинформ.рф\nМоноҡалалар дәүләт ярҙамы аласаҡ\n14:24, 7 октября 2009 Иҡтисад\nБР Иҡтисади үҫеш министрлығы тарафынан моноҡалаларға индерелгән 12 биләмә уларҙа хәлде тотороҡландырыу өсөн һәр яҡлап ярҙам аласаҡ. Был турала республиканың иҡтисади үҫеш министры Евгений Евтушенко хәбәр итте.\nМәҫәлән, бындай ҡалаларҙың төп предприятиеларының профилен үҙгәртеү буйынса проекттар федераль Инвестиция фондынан (киләһе йыл уны ун миллиард һумға тулыландырыу күҙаллана) финанслауға конкурстарҙа ҡатнашасаҡ. Бынан тыш, бындай предприятиеларға дәүләт заказдары биреп (“НефАЗ” асыҡ акционерҙар йәмғиәте автобустарға заказдар ала ла инде) ярҙам итеү планлаштырыла.\nИң ҡатмарлы моноҡала – Ағиҙелдә бойомға ашырылған ҙур проекттарҙың береһе – “йылға-диңгеҙ” тибындағы порт төҙөү. Проекттың хаҡы – 3,6 миллиард һум, шуның 700 миллион һумы үҙләштерелгән дә инде.\nАғиҙел порты – бик файҙалы логистик нөктә. Уны файҙаланыуға тапшырыу Ҡара, Каспий, Балтик диңгеҙҙәренә сығыуҙы тәьмин итәсәк, бынан тыш, “Сәнәғәтле Урал – Поляр Урал” федераль проектын әүҙемерәк тормошҡа ашырырға булышлыҡ итәсәк.\nӘйткәндәй, Ағиҙел проектын 2011 йылда уҡ сафҡа индерергә мөмкин буласаҡ, ул саҡта 2,6 мең кеше эш менән тәьмин ителәсәк.\nБашҡа моноҡалаларҙа ла ошоға оҡшаш проекттар эшләнә һәм тормошҡа ашырыла.


Урҙайҙағы бер көн » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Белем һәм тәрбиә » Урҙайҙағы бер көн\n“Урҙай” нимә ул тиһегеҙме? Хәрби лагерь. Беҙ ҙә бөгөн урҙай ҡороп алдыҡ. Ҡәлғәбеҙ – ситәндән. Ике яҡта – яугирҙәр. Араларында Бабсаҡ бей, Шәғәле Шаҡман бей, Ҡарағужаҡ бей, Бикбау бей, Иҫке бей ҡаны уйнар батырҙар ҙа барҙыр әле.\nБөрйән районында барлыҡҡа килгән өр-яңы проект “Урҙайҙағы бер көн” тип аталды, ә әсәйҙәр ике көн эсендә бынамын итеп яугир кейемдәре текте.\n“Толпар атым – уң ҡанатым” тигәндәй, атһыҙ башҡорт буламы? Өс йәштән һыбай менгәндәр әҙҙер ул хәҙер. Сатнатып башҡортса ат төҫтәрен әйтеп, ҡушаматын атап, аттарҙа елгәндәрен күргегеҙ киләме? Бөрйәнгә килегеҙ!\nТуҙ һәм ҡаурый ҡанатлы, тимер башлы, бөрөз, сыраҡ башлы уҡтар. Уныһына алыҫ әле. Ошо бәләкәс кенә ҡулдар уларын да булдырыр. Ә әлегә – тәлтермәс! Тәлтермәс – балалар уғы. Шуны эшләр өсөн нисә көн ҡыялды икән малайҙар?..\nТөркиә солтаны Фәтих Оҡ-майҙанда донъяның иң яҡшы уҡсылары өсөн ярыш ойошторған булған. Төрөктәрҙең Әҙернә ҡалаһына төрлө яҡтан сауҙагәрҙәр беше ағас, һыу һыйыры мөгөҙөн, биҙәү өсөн йылан тиреһен, кереш өсөн Ҡытай ебәген, йәнлек тарамышын, балауыҙ килтергәндәр. Дан әҙернәләр эшләү шунан ҡалған. Яу әҙернәһенә бүре тарамышы ҡуйып, мөкәтә ян яһап алалар.\nӘ Мәсем тауына күтәрелгәндә, Бөрйән батыры Ҡарағөләмбәттең уғын биш пар үгеҙ тартҡан. Шәғәле Шаҡмандың яу әҙернәһе шундай ҙур булған, ул хатта янды аяҡ киреп баҫып, керешен ҡуш ҡуллап тартҡан.\nҠорман, ҡалъян – шунан да яҡшы ниндәй һауыт бар уҡ һаҡларға тигәндәй, кейеҙҙән, яһалма тиренән теккәндәр уларҙы “яугирҙәр”.\nАтайҙар һуң, атайҙар? Ярышып-ярышып ҡыуыш ҡорҙолар, усаҡ яҡтылар, поход шарттарында ағастан ҡалаҡ юндылар.\nҠыҫҡаһы, проект старт алды. Ул дауам итәсәк.\nАвтор: Миңнур ҠАСИМОВА


3 мартта Башҡортостан Башлығы Радий Хәбиров һәм Төҙөлөштә өлөшләтә ҡатнашҡан граждандарҙың хоҡуғын яҡлау фонды генераль директоры Константин Тимофеев төбәктәге проблемалы йорттар төҙөлөшөн тамамлау мәсьәләләре буйынса берлектәге кәңәшмә һуңында журналистар һорауҙарына яуап бирҙе.\n- Бөгөн беҙ республика Башлығы менән эшлекле осрашыу үткәрҙек, ҡатмарлы объекттар буйлап йөрөп сыҡтыҡ. Улар төрлө әҙерлек дәрәжәһендә. Был төҙөлөштәрҙе аҙағына еткереү буйынса саралар планын тикшерҙек. Документтар әҙерләү һәм төҙөлөштө берлектә финанслау йәһәтенән яуаплылығыбыҙҙы раҫлайбыҙ. «Миловка паркы» ысынлап та ауыр проект булды, әммә ҡарар ҡабул ителде. Беҙ уны тамамлаясаҡбыҙ, – тине Константин Тимофеев. – «Миловка паркы»нан тыш, быйыл төҙөп бөтөргә тейешле башҡа объекттар ҙа бар. Йөкләмәләрен үтәмәгән төҙөүселәрҙең банкротлығы буйынса йылдам ҡарарға килергә кәрәк. Тейешле ғаризалар бар, әле беҙ граждандарҙың хоҡуғын яҡлау өсөн арбитраж идарасыларҙы һайлайбыҙ. Йәнә 40-лап объект ҡалды. Юл карталары яҡын арала ғәмәлгә инә. 2023 йылға тиклем Башҡортостандағы граждандарҙың хоҡуҡтары ысынлап та тергеҙеләсәк.\nРадий Хәбиров әйтеүенсә, бөгөн ҡатмарлы хәлде яйға һалыуҙың аныҡ ваҡыты төҫмөрләнде. Ул - 2023 йылдың аҙағы.\n- Был һандар һауанан алынманы, был – ил Президентының күрһәтмәһе, – тине Башҡортостан Башлығы. – Беҙҙә проблемалы 128 йорт бар. Уларҙың һәр береһендә – үҙенә генә хас етешһеҙлектәр. Ялған алымдар, алдашыуҙар күп булған. Бөгөн беҙ республика ла, хоҡуҡ һаҡлау структуралары ла граждандарҙы алдаған әҙәмдәр менән әүҙемерәк эшләргә, енәйәт ҡылғандар яуапҡа тарттырылырға тейеш тигән фекергә килдек. Алданған өлөшсөләрҙең беҙгә ышаныуын үтенәм. Был мәсьәлә буйынса эшләйбеҙ. Хәтерегеҙҙәлер, 2,5 йыл элек был проблеманы хәл итә башлағанда төбәктә 10 меңдән ашыу алданған өлөшсө бар ине. Хәҙер дәүләт был йәһәттән әүҙем сара күрә башланы.


(Серб халҡы битенән йүнәлтелде)\nМакедония 35 939\nСербтарҙың төп йәшәгән ареалы — Сербия, Черногория, Хорватия, Босния һәм Герцеговина. Шулай уҡ башҡа илдәрҙә лә күпләп йәшәйҙәр: Македония (Куманово, Скопье), Словения (Крайна Белу), Румыния (Банат), Венгрия (Печ, Сентендра, Сегед). Күпселек илдәрҙә серб диаспоралары бар, уларҙың иң билдәләләре Германияла, Австрияла, Швейцарияла, Франция, Рәсәй, Бразилия, Канада, АҠШ , Австралия. Яңы зеландия, Көньяҡ Африка, Аргентина, Боливия, Бразилия , Чили диаспоралаы ҙур түгел, әммә юҡҡа сыҡмайҙар, киреһенсә арта баралар.\nhttps://ba.wikipedia.org/w/index.php?title=Сербтар&oldid=666895 ҡабул ителгән\nБыл бит һуңғы тапҡыр 07:06 28 март 2017 үҙгәртелгән.


Сабыйҙар етемлек әсеһен тоймаһын...\n12 Ноябрь 2018, 21:28\nУларҙың күбеһе — «социаль етемдәр», йәғни ата-әсәһе иҫән, ләкин ата-әсә хоҡуғынан мәхрүм ителгән йәки сикләнгән, балаларын тәрбиәләүҙән баш тарта.\nБөтә донъя етемдәр көнөндә «Ярҙам кәрәк» хәйриә фонды Рәсәйҙәге етемдәр тураһында мәғлүмәттәр баҫтыра. Фонд хеҙмәткәрҙәре үткәргән статистика мәғлүмәттәрен тикшереү һөҙөмтәләре буйынса, 2017 йылда Рәсәйҙә етем йәки ата-әсә ҡарауынан мәхрүм 449 383 бала йәшәгән.\nТикшереүселәр асыҡлауынса, Рәсәйҙең төрлө төбәктәрендә хәл ныҡ айырыла. Иң имен төбәктәр: Ингушетия, Чечен Республикаһы, Дағстан Республикаһы, Краснодар крайы, Ханты-Манси автономиялы округы — Югра, Воронеж өлкәһе, Сыуашстан Республикаһы һәм Ҡалмыҡстан Республикаһы. Алыҫ Көнсығышта, әгәр үҙәк Рәсәй хаҡында һөйләгәндә, Смоленск өлкәһендә етемдәр мәсьәләһе бик киҫкен тора.\nБашҡортостан Республикаһы — Рәсәй төбәктәре исемлеге уртаһында. 2017 йылда республикала етем һәм ата-әсә ҡарауынан ҡалған 13 130 бала иҫәпләнгән. Уларҙың 1344-е ғаиләгә урынлаштырыуға мохтаж булған.


Күгәрсендәрҙе малай саҡтан яраттым\nНисек йәшәйһең, ауылдаш?\n16 Декабрь 2017, 18:52\nВиктор ике ҡатлы ҡош ояһы төҙөп, күгәрсендәр үрсетә башлағас, ауылдаштары аптырауҙа ҡала. “Күгәрсен аҫрағансы, тауыҡ көтһә , йомортҡаһы ла, ите лә булыр ине”, – ти улар...\nУҡыусыларым был фәһемле осрашыуҙан бик ҡәнәғәт ҡалды. Күптәре күгәрсен алып аҫрарға теләк белдерҙе. Уларға Виктор Львович ярҙам итергә\nҠоштарҙың оҙонлоғо 15 см-ҙан 75 см-ғаса, ә ауырлыҡтары 30 грамдан 3 кг-ға етә. Иң эре вәкиле моронло тажлы күгәрсен (Goura victoria) иҫәпләнә. Ул төр Папуа-Яңы Гвинеяла йәшәй. Иң бәләкәй күгәрсен — гәүһәр һыҙатлы әберсен (Geopelia cuneata) – Австралияла. Уның ауырлығы ни бары 30 грамм ғына.\nКүгәрсендәр моногамдар; иштәрен бер нисә йыл рәттән һаҡлап ҡалалар. Туй (ҡыуаныу осоро) мәле бер нисә тапҡыр ҡабатлана, ул ерҙә лә, һауала ла үтә. Ата ҡош сүгәләп ҡуҡыһына һауа тултыра, башын һуҙа, ҡойроҡтарын ҡабарта, ҡанаттарын ергә хәтле төшөрә, аяҡтары менән ерҙе тырнай. Ҡайһы бер төрҙәр һауала осоп бер-береһен ашата. Үрсеү ваҡыты аҙыҡ булыу-булмауға бәйле. Аҙыҡ күп булған осорҙа йыл буйы дауам итһә, аҙыҡҡа ҡырыҫыраҡ мәлдә ваҡытлы ғына була. Йышыраҡ йылына ике мәртәбә йомортҡа һалып баҫалар (һирәк осраҡта 4-5 мәртәбә). Башлыса 1-2, һирәк осраҡта 4-кә хәтле ап-аҡ йомортҡа һалалар. Баҫып сығарыу осоро 14 көндән алып бер айғаса бара (төрөнә ҡарап). Күгәрсен һымаҡтарҙың балаларын ашатыуы башҡа ҡоштарҙан бик ныҡ айырыла һәм ул бик үҙенсәлекле. Ҡоштарҙың бөрләтәүҙәрендә туҡлыҡлы матдә — күгәрсен һөтө бүленеп сыға. Ошо шыйыҡса менән себештәрен туҡландыралар, себештәр бик тиҙ турыға.\nТөрлө баһаламаларға ҡарағанда, күгәрсен 5−10 мең йылдар элек ҡулға эйәләштерелгән. Шул осорҙан алып бик күп йорт күгәрсене тоҡомдары үрсетелгән. Иң танылған төрө – почта күгәрсене. Ҡайһы бер төрҙәр – матурлыҡ өсөн, ҡайһы берҙәре ярыштар өсөн махсус үрсетелгән. Күп кенә тантаналарҙа әлеге ваҡытта ла күгәрсендәр осороу ғәҙәте бар. Был тыныслыҡ символы булараҡ ҡулланыла. Бының өсөн махсус ап-аҡ төҫтәге күгәрсендәр үрсетелә.\nКүгәрсен образы бик күп боронғо яҙмаларҙа сағылыш тапҡан.


БАШҠОРТОСТАНДА МЕДИЦИНА ХЕҘМӘТКӘРҘӘРЕ КӨНӨ\n26 Июнь 2020, 20:31\nБөгөн Өфөлә Башҡортостандың медицмна хеҙмәткәрҙәре көнө билдәләнә. Был уңайҙан Республикабыҙҙың баш ҡалаһында медицина хеҙмәткәрҙәре парады үтте һәм алдынғы хеҙмәткәрҙәр билдәләнде. Республикабыҙҙың һаулыҡ һаҡлау өлкәһендә эшләгән иң-иңдәрҙе тәбрикләү бер нисә майҙансыҡта барҙы. Беҙҙең райондан был тантанала Иҫәнғол үҙәк район дауаханаһының баш табибы Денис Ғәбәүетдинов менән табиб-педиатр Гөлләрә Татлыбаева ҡатнашты. Әйткәндәй, Гөлләрә Сәғит ҡыҙы һайлаған һөнәренә тоғро булып, һаулыҡ һаҡлау өлкәһендәге күп йылдар фиҙакәр эшләгәне өсөн Рәсәй Федерацияһының һаулыҡ һаҡлау отличнигы знагы менән билдәләнде. Афарин, Гөлләрө апай! Беҙ Һеҙҙе ҡотлайбыҙ һәм иң изге теләктәребеҙҙе юллайбыҙ!\nБөгөн Өфөлә Башҡортостандың медицмна хеҙмәткәрҙәре көнө билдәләнә. Был уңайҙан Республикабыҙҙың баш ҡалаһында медицина хеҙмәткәрҙәре парады үтте һәм алдынғы хеҙмәткәрҙәр билдәләнде. Республикабыҙҙың һаулыҡ һаҡлау өлкәһендә эшләгән иң-иңдәрҙе тәбрикләү бер нисә майҙансыҡта барҙы.\nБеҙҙең райондан был тантанала Иҫәнғол үҙәк район дауаханаһының баш табибы Денис Ғәбәүетдинов менән табиб-педиатр Гөлләрә Татлыбаева ҡатнашты. Әйткәндәй, Гөлләрә Сәғит ҡыҙы һайлаған һөнәренә тоғро булып, һаулыҡ һаҡлау өлкәһендәге күп йылдар фиҙакәр эшләгәне өсөн Рәсәй Федерацияһының һаулыҡ һаҡлау отличнигы знагы менән билдәләнде. Афарин, Гөлләрө апай! Беҙ Һеҙҙе ҡотлайбыҙ һәм иң изге теләктәребеҙҙе юллайбыҙ!


Һимерәбеҙ! » Башҡортостан гәзите | Газета Башкортостан на башкирском языке\nБашҡортостан гәзите » Сәләмәт булайыҡ » Һимерәбеҙ!\nҺимерәбеҙ! 22.05.2018 // Сәләмәт булайыҡ\nИлдә спорт менән шөғөлләнгән кешеләр йылдан-йыл артһа ла, ҡыҙғанысҡа ҡаршы, зифа буйлылар күбәймәй. Киреһенсә, һуңғы тикшеренеүҙәр Рәсәйҙә һимереүҙән яфаланғандар һанының ҙур тиҙлек менән арта барғанын күрһәтә.\nРәсәй Һаулыҡ һаҡлау министрлығы хәбәр итеүенсә, һуңғы биш йылда ошондай диагноз ҡуйылған кешеләрҙең иҫәбе 1,5 тапҡырға күбәйгән: 2011 йылда уларҙың һаны 856 500 булһа, 2016 йылда 1 245 600-гә еткән (үҫеш – 45,4 процент). Белгестәрҙә был һандар борсолоу тыуҙыра, сөнки кешеләрҙең артыҡ ауырлыҡтан яфаланыуы милләт сәләмәтлегенең шәптән түгел икәнлеген иҫбатлай.\nВедомство халыҡтың һаулығын хәстәрләү йәһәтенән төрлө саралар күрә, әлбиттә. Былтыр, мәҫәлән, заман талаптарына яуап биргән сәләмәт туҡланыу принциптары буйынса аҙыҡ-түлектең нормаһын билдәләгән тәҡдимдәр индерелгән. Матбуғат саралары аша колбаса һәм колбаса ризыҡтарын, чипсы, газлы һыу, фастфудты рекламалау ваҡытын кәметеү, аҙыҡтарҙы файҙалылыҡ йәһәтенән маркировкалау һәм башҡалар ҙа – ошо иҫәптән.\nҠыҙғанысҡа ҡаршы, статистика мәғлүмәттәре әлегә был сараларҙың файҙаһы юҡлығын күрһәтә: йыл һайын үткәрелә килгән диспансерлаштырыу һимереү диагнозының йышыраҡ ҡуйылыуын һөйләй.\nБеренсе сиратта балалар артыҡ ауырлыҡтан яфалана. Был – Рәсәйгә генә хас түгел, ә донъяуи проблема. Мәҫәлән, күптән түгел Бөтә донъя һаулыҡ һаҡлау ойошмаһы балаларҙың һимереүе буйынса һуңғы 40 йылдағы мәғлүмәттәрҙе килтергән. Баҡһаң, 1975 йыл менән сағыштырғанда, бөгөн һимереүҙән яфаланған үҫмерҙәрҙең һаны 11 тапҡырға артығыраҡ! Әйткәндәй, был диагноз Ер йөҙөндә йәшәгән кешеләрҙең сәләмәтлегенә янаған төп ҡурҡыныстарҙың береһе тип иҫәпләнә, сөнки тап ошо сәбәп йөрәк-ҡан тамырҙары ауырыуҙары барлыҡҡа килеүгә, үҫешеүенә булышлыҡ итә. Ә Көньяҡ Калифорния университетының ғалимдары үткәргән тикшеренеүҙәрҙең һөҙөмтәләре буйынса, һимереүҙең йоғошло сиргә хас билдәләре лә бар.


Башҡортостандың һайлау системаһы илдә үҙен иң яҡшыларҙың береһе итеп күрһәтте — Рәсәй Үҙәк һайлау комиссияһы // Сәйәсәт | новости башинформ.рф\nБашҡортостандың һайлау системаһы илдә үҙен иң яҡшыларҙың береһе итеп күрһәтте — Рәсәй Үҙәк һайлау комиссияһы\n16:00, 17 декабря 2015 Сәйәсәт\nӨФӨ, 2015 йыл, 17 декабрь. /«Башинформ» мәғлүмәт агентлығы, Арина Рәхимҡолова/.\nБашҡортостан — илдә өс йыл рәттән төрлө кимәлдәге һайлауҙар уҙғарған берҙән-бер төбәк. Республика Үҙәк һайлау комиссияһының 20 йыллығына арналған «Хәҙерге Рәсәйҙең һайлау системаһы: үҫеш мөмкинлектәре» ғилми-ғәмәли конференцияһы барышында Рәсәй Үҙәк һайлау комиссияһы рәйесе урынбаҫары Леонид Ивлев ошо хаҡта белдерҙе.\n«Былтыр Башҡортостанда республика Башлығы, быйыл муниципаль һайлауҙар ойошторолдо, киләһе йылда Милли парламенттың түбәнге палатаһын һайлауҙар була. Республиканың һайлау системаһы илдә үҙен иң яҡшыларҙың береһе итеп күрһәтте. Мәҫәлән, быйыл 13 сентябрҙә үткән һайлауҙарға килгән халыҡ һаны Рәсәй буйынса 44 процент, республикала 75,1 процент тәшкил итә. Был яҡшы күрһәткес, Үҙәк һайлау комиссияһының лайыҡлы эшләүе, территориаль һәм участка комиссиялары эшенең яҡшы ойошторолоуы хаҡында һөйләй», — тип һыҙыҡ өҫтөнә алды Леонид Ивлев.\nБашҡортостандың һайлау комиссияһы илдә тәүгеләрҙән булып яңы территориаль һайлау комиссияларын булдырҙы, тип билдәләне Рәсәй Үҙәк һайлау комиссияһы вәкиле. Улар 2016 йылда — Милли парламент, 2018 йылда — Рәсәй Президенты, 2019 йылда республика Башлығы һайлауҙарын үткәрәсәк.\n«Ысынында иһә Башҡортостандың Үҙәк һайлау комиссияһына еңел булмаған шарттарҙа эшләргә тура килә. Республикала партия системаһы яҡшы үҫешкән, бында сәйәси партияларҙың 57 төбәк бүлексәһе эшләй», — тине Рәсәй Үҙәк һайлау комиссияһы рәйесе урынбаҫары.\nРеспубликала уҙған һайлауҙарҙың йомғаҡтары буйынса Рәсәй Үҙәк һайлау комиссияһына ялыуҙар булмаған.\nЛеонид Ивлев Башҡортостандың Үҙәк һайлау комиссияһы һәм республика территориаль һайлау комиссиялары хеҙмәткәрҙәренә Рәсәй Үҙәк һайлау комиссияһының рәхмәт хаттарын тапшырҙы.\nТеги: башҡортостандың үҙәк һайлау комиссияһы,һайлауҙар


Тылсымлы быяла(хикәйә). Факиһа Туғыҙбаева - Wikisource\nТылсымлы быяла(хикәйә). Факиһа Туғыҙбаева\nТылсымлы быяла ( хикәйә )\nТауҙарҙан, гөрләп, ҡар һыуҙары ағып бөтөр- бөтмәҫ, битләүҙәрҙә умырзая морон төрттө. Оялағы яңы сыҡҡан ҡаҙ бәпкәләре кеүек, бер- береһенә һыйынып ҡына ултырған булалар, һары ғыналар, йомшаҡ ҡыналар. Башҡа яҡтарҙа уларҙың көрәндәре лә үҫә, тиҙәр. Үҫһә — үҫәлер ҙә... Зөлфиәгә һарыһы оҡшай. Ергә сүгәләп, ипләп кенә таж япраҡтарын һыйпаһаң, умырзаянан хуш еҫ бөркөлә.\nТау битләүҙәрендә умырзая менән бергә йыуа ла ҡалҡа. Кисә әсәһе: «Ҡыҙым, йыуа сыҡҡан», — тип һөйөнсөләне. Бөгөн Зөлфиә Нәфисә әхирәте менән өйҙәренә терәлеп кенә торған Еләклетауға йыуа йыйырға тип барҙы. Эй-й-й! Йыуа күп! Гөлфиә өр-яңы күлдәгенең кеҫәһенә бер телем икмәк төрөп һалып алғайны. Шуны икегә бүлеп, рәхәтләнеп йыуаға ҡушып ашанылар. Телдәрен әсетеп бөттө, күҙҙәренән йәш атылып сыҡты. Ашап күңелдәре булғас, тоҡсайға йыя башланы ҡыҙҙар. Ҡайтҡас, ата-әсәләре ауыҙ итер. Ҡатыҡҡа ҡушып ашаһаң, һәләк тәмле булып ҡала. Зөлфиәнең өләсәһе: «һуғыш заманында шул йыуа-маҙар, балтырған, ҡаҡы, ҡуҙғалаҡ менән тамаҡ ялғай инек», — тип һөйләгәне лә бар.\nТоҡсайҙарын тултырып, ҡайтырға ғына йыйынғанда, ҡаршыларына Закуан килеп сыҡты. Әллә ниндәй малай ул, Закуан. Ҡыҙҙарҙы гел илата. Йә таҫмаларын һүтә, йә төртөп йыға. Бер көн урамда Зөлфиәнең тубын тартып алып ҡасты.\nӘле лә уға бәйләнде:\n— Абау, хан ҡыҙы, яңы күлдәк кейеп алған. Ҡотлайым! — Шулай тине лә уны уйһыуыраҡ ерҙә ҡалған бысраҡ ҡар һыуына ултыртты.\nЗөлфиә ҡысҡырып илап ебәрҙе. Аҡ ерлеккә ҡара борсаҡ төшөрөлгән күлдәге бик йәл ине уға. Йәлләмәҫ ине лә, өр-яңы бит! Итәгенән сөбөрләп һыу аға.\nЗакуан, шуның менән эшем бөттө, тигәндәй, йәйәһенән уҡ атырға тотондо.\nНәфисә шул саҡ ҡыҙыл быяла күреп ҡалды ла, уны ҡулына алып, күҙенә яҡын килтерҙе. Эй ҡыҙыҡ! Ағастар ҡыҙғылт булып күренә, ауылдағы йорттар ҙа, яҡында ғына йөрөгән кешеләр ҙә ҡыҙғылт.\nНәфисә быяла киҫәген Зөлфиәгә тотторҙо. Ул быяла аша ҡарап-ҡарап торҙо ла ҡысҡырып көлөргә тотондо.\nҠыҙҙарҙың көлөү тауышына Закуан килеп етте. Зөлфиә тылсымлы быяланы уға тотторҙо. Закуан ҡыҙҙарға ҡыҙыл быяла аша ҡарап торҙо- торҙо ла шулай уҡ көлөп ебәрҙе.\nRetrieved from "https://wikisource.org/w/index.php?title=Тылсымлы_быяла(хикәйә)._Факиһа_Туғыҙбаева&oldid=354264"\nThis page was last edited on 5 May 2013, at 15:41.


Юғары ойошҡанлыҡ менән\nРайон хужалыҡтарында яҙғы баҫыу эштәре аҙағына яҡынлаша. Дөйөм алғанда, аграрийҙар яҙғы иген культураларын сәсеүҙе ҡулайлы ваҡытта тамамланы. Хәҙер сират һуң сәселеүсе культураларға етте. Уларына ла ошо аҙнала нөктә ҡуйырға кәрәк – игенселәр алдында шундай бурыс тора. Сөнки һуҙырға ярамай – һауа шарттары ашыҡтыра.\nРайондың иң эре хужалыҡтарының береһе – “Аҡморон” АХК-һы коллективы быйылғы яҙғы баҫыу эштәрен яҡшы әҙерлек менән ҡаршы алды. Бында иң беренселәрҙән булып техника-агрегаттар әҙерлек һыҙығына баҫтырылды, сәсеүҙе ойошҡанлы атҡарыу өсөн ваҡытында хәстәрлек күрелде. Райондан яҙғы баҫыу эштәрен үткәреү өсөн бүленгән 2 млн һум кредит ҙур ярҙам булды. Ошо сараға кооператив элиталы орлоҡ, ағыулау препараттары, минераль ашламалар, башҡаһын һатып алды.\nҠотло булды “Иман нуры”\nРайоныбыҙҙа йыл да уҙғарылған “Иман нуры” конкурсы үҫеп килгән быуынды дин юлына баҫтырыуҙа, ислам тәғлимәтендә тәрбиәләүҙә йәмғиәткә ҙур файҙа килтерә. Йылдан-йыл ҡатнашыусыларҙың күбәйеүе, зона этаптарының һәм йомғаҡлаған район сараһының гөрләп үтеүе быны асыҡ дәлилләне.\nБаймаҡ ҡала мәхәлләһенә үткән шәмбелә үҙҙәрендә – 11 зонала һайлап алыу турҙарында еңеүселәр килде. 178 бала араһынан 50-гә яҡыны район ярышында ҡатнашыу хоҡуғы алды.\nБәйге башында райондың имам-мөхтәсибе Хөрмәтулла хажи Буранбаев сығыш яһаны. Ҡөрьән Кәримде беҙ өйрәнергә һәм ундағы белемде кешеләргә таратырға тейешбеҙ, тип белдерҙе ул. Был конкурс балаларҙы дингә ылыҡтырыу, улар иманлы, ысын мосолман булып тәрбиәләнһен өсөн ҡоролған.\nХөрмәтулла хажи Буранбаев:\nБыйыл “Иман нуры” 16-сы мәртәбә үткәрелә. Йылдан-йыл ҡатнашыусыларҙың күбәйеүе яҡшы күренеш. Балалар сүрәләрҙе уҡып, дини әҙәбиәтте өйрәнгән саҡта Ислам тәғлимәте менән дуҫтарын, туғандарын, ата-әсәһен таныштыра, уларҙы ҡыҙыҡһындыра. Диндәге тәрбиә башланғыстарын ҡулланыу насар ғәҙәттәрҙән ситтә тороуға булышлыҡ итә. Һөҙөмтәлә, йәмғиәт рухи яҡтан үҫешә, сәләмәт була.\n2012 йыл республикабыҙҙа Имен бала саҡ һәм ғаилә ҡиммәттәрен нығытыу йылы тип иғлан ителде. Йәмғиәт ғаиләнең ныҡлығында тора, башҡорттар тап Ислам дине ҡанундарын күҙәтеп донъя көткән, балалар үҫтергән. Шуға күрә лә ошондай конкурстар менән үҫеп килгән быуынды дингә ылыҡтырыу халҡыбыҙҙың киләсәген уйлау менән бәрәбәр.\nЯрышта балалар ике төркөмгә – бәләкәйҙәр (5-12 йәш) һәм өлкәндәргә (13-18 йәш) бүленде. Яттан сүрәләр һөйләү, уларҙың йөкмәткеһен белеү, Ислам донъяһына ҡағылышлы һорауҙарға яуап биреүҙә йәш мосолмандар һынатманы. Зауыҡлы кейенгән малайҙарҙың һәм ҡыҙҙарҙың ҡысҡырып аҙан уҡыуҙарын, дини рухлы булыуҙарын күҙәтеү ҙә һоҡланғыс ине.\nҺөҙөмтәлә, Гран-при һәм уның елле бүләге – велосипедтар үҙ төркөмдәрендә Резеда Баййегетоваға (Ишмөхәмәт ауылы) һәм Сыңғыҙҙан килгән Ислам Гөлбәйетовҡа эләкте. I урындарҙы яулаған Көнһылыу Баййегетоваға (Таулыҡай) һәм Нурия Туйсинаға (Сыңғыҙ) DVD-плеер, II урынды алған Эльзира Солтанғолова (Ҡыуат) менән Кинйәбулат Ғыуатовҡа (Төркмән) МР3-плеер тапшырылды. Өсөнсө булған Элина Ибраһимова (Сосновка), Мәрйәм Юнысбаеваға (Йомаш) – сәғәт, дүртенсе урынды алған Илүзә Мөхәмәтйәнова (Ҡыуат), Дилә Шаһыбаловаға (Билал) татлы приз – торт бирелде. Бынан тыш бар конкурсанттарға ла дәртләндереү бүләктәре тапшырылды.\nАйбулат ИШНАЗАРОВ. Автор фотолары.\nАвтор: Һаҡмар | Ваҡыты: 14:36 Комментариев нет:\nБар булмышы – уҡытыусы\nУҡыусының бәхетле киләсәгендә, дөрөҫ һөнәр һайлауында, оло маҡсаттарға өлгәшеүендә яратҡан уҡытыусыһының роле баһалап бөткөһөҙ. Ысын уҡытыусының яғымлы һүҙе бик ҙур көскә эйә, ул һине үҫтерә, ҡыуандыра, киләсәгеңә ҡанат ҡуя. Әлфиә Байсыуаҡова – барлыҡ ыңғай сифаттарҙы үҙенә туплаған тәжрибәле, талапсан уҡытыусыларҙың береһе.\nӘлфиә Әғзәм ҡыҙы 1980 йылда БДУ-ның башҡорт теле һәм әҙәбиәте факультетын тамамлағас, Баймаҡ районы Әбделкәрим мәктәбенә эшкә килә. Йәш белгес ҡайнап-гөрләп торған шаулы мәктәп тормошона сума.\nМәскәү дәүләт урман университеты 2012 йылға бакалаврҙар һәм белгестәр әҙерләү йүнәлештәре буйынса бюджет урындарына абитуриенттарҙы маҡсатлы ҡабул итеүҙе ойоштора.\n25 майҙан 10 июлгә тиклем университет менән дәүләт һәм муниципаль власть органдары араһында түбәндәге специальностар буйынса маҡсатлы урындарға килешеүҙәр төҙөү планлаштырыла:\nУрман сәнәғәте факультеты\n“Технологик машиналар һәм ҡоролмалар”\n“Урман әҙерләү һәм ағас эшкәртеү производстволары технологияһы һәм ҡоролмалары”\n“Транспорт-технологик машиналар һәм комплекстарҙы эксплуатациялау”.\nУрман хужалығы факультеты\nАғастың механик һәм химик технологияһы факультеты\n“Технологик процестар һәм производстволарҙы автоматлаштырыу”.\nЭлектроника һәм системалы техника факультеты\n“Математика һәм информатика”\n“Техник системаларҙа идара итеү”\n“Информатика һәм иҫәпләү техникаһы”\n“Стандартлаштырыу һәм метрология”\n“Осоу аппараттары менән идара итеү системаһы”.\nМаҡсатлы ҡабул итеү буйынса инергә теләүселәрҙең 26 майға тиклем район хакимиәтенең мәғлүмәт-аналитика һәм кадрҙар эше буйынса бүлегенә (306-сы кабинет, тел. 3-14-14; 3-10-33) мөрәжәғәт итеүен һорайбыҙ.\nАвтор: Һаҡмар | Ваҡыты: 14:29 Комментариев нет:\nРухлылар һәм тәүәккәлдәр затынан\nАйрат Дәүләтбаев – Баймаҡ районының күренекле шәхестәренең береһе, ваҡытында район хәрби комиссариатын етәкләгән подполковник. Ул 1946 йылда Ғәҙелбай ауылында донъяға килә. 11 класты Беренсе Этҡол ауылында тамамлағандан һуң Башҡорт дәүләт ауыл хужалығы институтының ауыл хужалығын механизациялау факультетында уҡып, инженер һөнәрен үҙләштерә. Беҙҙең арала зирәк аҡылы һәм алдынғы ҡарашлы булыуы менән һәр беребеҙҙең күңелендә уйылып ҡалды, тип хәтерләй уның тураһында класташтары, курсташтары һәм коллегалары. Вафатына тиҫтәнән ашыу йылдар уҙһа ла, йор һүҙен, етмеш төрлө һөнәргә эйә булыу ғына түгел, хатта ни тотһа, шуны оҫта башҡарыуын берсә һоҡланып, берсә был донъянан иртә китеүенә әсенеп иҫкә ала бөгөн Ғәҙелбай ауылы халҡы. Әйтер һүҙемде уның яҡты иҫтәлегенә арнайым.\nКүрәһең, булдыҡлы кеше бар тарафта ла уңышлылыр. Еребеҙгә ереккән, телебеҙгә бәйле сәйәсәт, башҡорт халҡына хас юмор, көләмәс, афоризмдар һәм риүәйәттәр, матур йәшәү өлгөһө, фәһем һәм белем алыр өсөн кәрәкле булған тормоштағы бөтә мәғлүмәттәр тупланған ине зиһенендә. Күрмәлекле буй-һын, төҫ-баштан да мәхрүм итмәгән үҙен Хоҙай Тәғәлә. Хәрби кешегә быныһы айырыуса мөһим. Башҡортостан ауыл хужалығы институтының хәрби кафедраһын тамамлағандан һуң, Мәскәүҙә, Ырымбурҙа, Волга буйы федераль округы буйынса ойошторолған хәрби курстарҙа белемен даими рәүештә камиллаштырып торҙо.\nЙәш быуынды әрме сафына әҙерләүгә ҙур мәғәнә һәм көс һала ул. Уҙған быуаттың етмешенсе йылдарында Калининград ҡалаһында хеҙмәт итте. Бында ул выждан-намыҫ талабына ярашлы үҙ бурысын ҙур яуаплылыҡ менән атҡара.\nАвтор: Һаҡмар | Ваҡыты: 14:26 Комментариев нет:\nАтай, әсәй һәм мин – берҙәм, матур ғаилә\nБаймаҡта бәхетле ғаиләләр тәбрикләнде\n18 майҙа халыҡ ижады үҙәгендә Халыҡ-ара ғаилә көнөнә ҡарата ҙур байрам үтте. Әйткәндәй, ул 1994 йылдан алып йыл да 15 майҙа билдәләнә. Мөбәрәк был сарала баш ҡалабыҙ Өфөлә йәшәгән һәм ижад иткән күренекле яҡташтарыбыҙ, Башҡортостан Республикаһының атҡаҙанған мәҙәниәт хеҙмәткәре, Салауат Юлаев исемендәге дәүләт премияһы лауреаты, күренекле яҙыусы Таңсулпан Ғарипова һәм шағир-журналист, Шәһит Хоҙайбирҙин исемендәге премия лауреаты, “Киске Өфө” гәзите баш мөхәррире урынбаҫары Әхмәр Үтәбаев та ҡатнашты.\nҒаиләлә бала тыуыу – оло шатлыҡ, ә игеҙәктәрҙең донъяға килеүе – икеләтә ҡыуаныс. Йыл башынан районда дүрт ғаиләлә ошондай мөғжизә булған. Сарала уларҙың өсәүһе ҡатнашты. Тап улар беренсе булып сәхнә түренә күтәрелде – Темәс ауылынан Әлмира һәм Ғәйнулла Күсәмешевтар (ҡыҙҙары Гөлфинә менән Гөлфирә), Баймаҡ ҡалаһынан Рәзинә һәм Ишбулат Оморҙаҡовтар (балалары Илшат, Фәһим, Фидан, Надир, Ильяс һәм игеҙәктәре Айгүзәл менән Айгизәр), Баймаҡ ҡалаһынан Гөлнур һәм Азат Мәхмүтовтар (балалары Азамат, Арслан, Азалия, Яҙгөл, Сыңғыҙ һәм игеҙәктәре Айгиз менән Айназ).\nБаймаҡ ҡала биләмәһе башлығы И.Ә. Бураншин һәм Темәс ауыл биләмәһе башлығы вазифаһын башҡарыусы Р.Х. Йәнсурин бәхетле ғаиләләрҙе ҡотлап, өйҙәрендә тик шатлыҡ ауаздары ғына яңғырауын теләне. И.Бураншин Мәхмүтовтарға – кер йыуыу машинаһы, ә Оморҙаҡовтарға балалар коляскаһы тапшырҙы. Р.Йәнсурин иһә Күсәмешевтарҙың бәләкәстәренә ходуноктар бүләк итте. Ишбулат Оморҙаҡов бәхетле ата-әсәләр исеменән сығыш яһап, рәхмәтен белдерҙе һәм: “Балаларҙы илебеҙ өсөн файҙалы кеше итеп үҫтерергә тырышасаҡбыҙ”, – тине.\nМәғлүм булыуынса, Башҡортостан Республикаһы Президенты Р.З. Хәмитов тарафынан иғлан ителгән Имен бала саҡ һәм ғаилә ҡиммәттәрен нығытыу йылына ҡарата республикала уҙасаҡ “Йәш ғаилә – 2012” конкурсына район намыҫын яҡларлыҡ йәш ғаиләләрҙе һайлап алыу маҡсатында районда һайлап алыу туры үткәйне. Финалға һигеҙ ғаилә сыҡты. Баһалама комиссияһына иң-иңдәрен һайлап алыу еңел булмағандыр. Сөнки уларҙың һәр береһе лайыҡлы: татыу, матур ғаилә. Шулай ҙа бәйгенең еңеүсеһе лә була. Сәхнәгә “Спорт ғаиләһе” номинацияһында еңеү яулаған Ишбирҙе ауылынан Йосоповтар ғаиләһе күтәрелде. Сәләмәт тормош алып барған ғаилә дәртле музыка аҫтында спорт алымдары менән сығыш яһаны.\n”Ғөрөф-ғәҙәттәр һаҡлаған ғаилә” номинацияһында еңгән Ниғәмәт ауылынан Һибәтуллиндар туғандар ныҡлығы, шәжәрә төҙөү мөһимлеге проблемаһын күтәрҙе. Ғаилә башлығы балаларын ғаилә фотоальбомында һаҡланған ата-бабаларының рәсемдәре менән таныштырҙы.\n“Ижади ғаилә” номинацияһында еңеүсе Йәнйегеттән Көмөшҡоловтар ғаиләһе бар тамашасыларға “Бүләк” йырын бүләк итте.\nКонкурста өсөнсө урынға сыҡҡан Сыңғыҙ ауылынан Рәжәповтар “Берҙәмлектә – көс” икәнлекте иҫбатлап, күмәк көс менән баҡсала “үҫкән”шалҡанды тартып сығарҙы. Икенсе урынды яулаған Әдбелкәрим ауылынан Алсыновтар ғаиләһе ҡыҙҙары Азалияның матур бейеүе аҫтында сәхнәгә күтәрелде. Улар ҡаҙ өмәһен сәхнәләштерҙе. Ғаилә башлығы күмәк көс менән үҫтереп алынған ҡаҙҙан һамаҡлап һәр кемгә өлөшөн бүлде. Беренсе урынға сыҡҡан Ҡолсора ауылынан Ғафаровтар ғаиләһе милли көрәш алымдарын күрһәтте.\nӘ инде “2012 – Йәш ғаилә” конкурсында бөтә һынауҙарҙы уңышлы үтеп, Гран-при яулаған Иҫке Сибай ауылынан Кинйәбаевтар тамашасыларҙы матур сығыштары менән һөйөндөрҙө. Ғаилә башлығының балаларынан: “Беҙҙән һеҙгә ни кәрәк?” – тигән һорауҙарына улар һамаҡлап: “Беҙгә бәхетле бала саҡ кәрәк!” – тип яуапланы. Ғаиләнең татыулығы, дуҫлығы, бер-береһенә булған ихтирамы һәр сығыштарында сағылды.\nКонкурста ҡатнашып еңеү яулаған ғаиләләрҙе тәбрикләү өсөн муниципаль район хакимиәте башлығының беренсе урынбаҫары И.Ә. Зәйнуллин сәхнәгә күтәрелеп: “Тап ошондай ғаиләләр илебеҙҙең ныҡлығын билдәләй ҙә инде”, – тине. Еңеүсе ғаиләләргә ҡалабыҙҙың эшҡыуарҙары әҙерләгән иҫтәлекле бүләктәр тапшырылды. “Хыял” магазины (З.В. Минаева), “Идея” (Г.Д. Давыдова), “Тәмлекәс” кафеһы (К.Ғ. Шәрипова), “Геосервис” ЯСЙ-һы (В.В. Буранбаев), “БИП “Комфорт-Плюс” ЯСЙ-һы (Р.Р. Мырҙабаев), муниципаль район хакимиәтенең йәштәр секторы матур сараның бағыусыһы булды.\nЙылдар үтеү менән ир менән ҡатын араһында булған хис-тойғолар һүрелә тиһәләр ҙә, мөхәббәт хистәре һаҡланған, бер-береһен ихтирам иткән, матур донъя көткән ир менән ҡатындың мөнәсәбәттәре ваҡыт уҙған һайын нығына, хис-тойғолары арта ғына бара. Бергә йәшәүҙәренең 50 һәм 60 йыллыҡ юбилейҙарын билдәләгән ғаиләләрҙең сәхнә түренә күтәрелеүе быға кире ҡаҡҡыһыҙ дәлил.\nБаймаҡтан алтын юбилейҙарын билдәләгән Лидия һәм Виктор Лаптевтар бер класта уҡығандар. Үҫә төшкәс уларҙың дуҫлығы тағы ла ҙурыраҡ хискә әйләнә: йәштәр ғаилә ҡороп йәшәй башлай. Икеһе лә “Баймаҡ ҡойоу-механика заводы” ААЙ-һында эшләп хаҡлы ялға сыға, “Хеҙмәт ветераны”, “Коммунистик хеҙмәт ударнигы” исемдәренә лайыҡ була. Өс улдары ла Санкт-Петербург ҡалаһында йәшәй. Тынғыһыҙ ғаилә баҡса үҫтерә, 15 йыл ҡортсолоҡ менән шөғөлләнә.\nТамара һәм Федор Лысенко 60 йыллыҡ гәүһәр юбилейҙарын тантана итә. Федор Васильевич 20 йыл Баймаҡ юл ремонт-төҙөлөш идаралығында, ә Тамара Владимировна 40 йыл “Союзпечать” начальнигы булып эшләп хаҡлы ялға сыға, икеһе лә хеҙмәт ветераны. Бала саҡта күрше генә йәшәйҙәр, бер класта уҡыйҙар. Бер кис Федор Тамараны киноға саҡыра һәм бөтәһе лә шунан башлана... Йылдар дауамында мөхәббәттәренә улар бөгөн дә тоғро ҡалған. Бер ул һәм бер ҡыҙ тәрбиәләп үҫтергәндәр. “Ғаилә бәхете – эш”, – тип иҫәпләй улар. Һәр ваҡыт нимә менәндер мәшғүл булған осраҡта ғына, төрлө ығы-зығыларға ваҡыт ҡалмай. Федор Васильевич 84 йәштә булыуына ҡарамаҫтан, әле булһа велосипедта йөрөргә ярата.\nКиләһе алтын юбилейҙарын билдәләүсе Менәүәрә һәм Зиннур Байғотлиндар ҙа 30 йылдан ашыу заводта эшләп хаҡлы ялға сыҡҡан. Икеһе лә хеҙмәт ветераны, Зиннур Ғатаулла улы – II дәрәжә Хеҙмәт ордены кавалеры, “СССР-ҙың почетлы металлургы”, “БАССР-ҙың атҡаҙанған металлургы” исемдәренә лайыҡ булған. Зиннур ағай дуҫ егете менән Йомаштан Ишбирҙегә барған саҡта дуҫы уға: “Ишбирҙелә иң матур ҡыҙҙар йәшәй”, – тип шаярта. Зиннур уның һүҙҙәрен ысынға алмай, ләкин аҡ күлдәкле оҙон сәсле бер һылыуҙы күреү менән үлеп ғашиҡ була. Иртәгеһенә үк яусы ебәрә. Ул замандан 50 йыл ваҡыт үтеп тә киткән. Матур һәм татыу ғаиләлә 5 бала үҫә.\n50 йыллыҡ ғаилә юбилейын билдәләүсе Гөлнур һәм Энгель Таһировтар ҙа хеҙмәт ветерандары. Энгель Исмәғил улы – “Баймаҡ ҡойоу-механика заводы” ААЙ-һында, Гөлнур Һиҙиәт ҡыҙы МЖФ-ла эшләй. Бәхет серен улар ябай ғына аңлата: “Иртәнсәк яратҡан эшеңә йүгереп бар, ә кискеһен яратҡан ғаиләңә, балаларыңа, өйөңә йүгереп ҡайт. Шул сағында бәхет үҙе килеп ишек ҡағыр”.\nЮбилярҙар артабан ярты быуат элек теркәлгән никахтарын тағы ла бер тапҡыр нығытып, Баймаҡ районы һәм ҡалаһы буйынса ЗАГС бүлегенең Почетлы китабына ҡул ҡуйҙы. ЗАГС бүлеге начальнигы З.Я. Әминева уларға изге теләктәрен еткереп, никахты теркәү тураһында Почетлы таныҡлыҡтар тапшырҙы.\nАртабан сәхнә түренә Өфө ҡунаҡтары күтәрелде. Таңсулпан Ғарипова менән Әхмәр Үтәбаев юбилярҙарҙы матур тантана уңайы менән ҡотланы.\nИ.Ә. Зәйнуллин уларға ошондай күркәм сарала ҡатнашҡандары өсөн рәхмәт әйтте. “Яҡшының ҡунағы бер көндә, тиҙәр. Бөгөн матур ғаилә байрамында яҡташ яҙыусыларыбыҙҙың да ҡатнашыуы сараға мәртәбә генә өҫтәне. Бындай ғаиләләр күберәк булһын ине һәм улар, ысынлап та, районыбыҙҙа бик күп”, – тип белдерҙе. Артабан юбилярҙар эшләп хаҡлы ялға киткән предприятие, ойошмаларҙан килгән вәкилдәр ҡотлап, бүләктәрен тапшырҙы.\nМуниципаль район хакимиәтенең эштәр идарасыһы Р.Ф. Иҫәнбаев: “Татыу, һоҡланғыс ғаиләләргә ҡарап өлгө алабыҙ”, – тине һәм Башҡортостан Республикаһы Президенты Р.З. Хәмитовтың Ҡотлау адресы менән бүләктәр тапшырҙы.\nҒаилә байрамы халыҡ ижады үҙәгенән Таңһылыу Аллаярова, балалар ижады үҙәге, музыка мәктәбе тәрбиәләнеүселәре тарафынан әҙерләнгән матур концерт номерҙары менән аралашып барҙы. Байрам күмәкләшеп фотоға төшөү менән тамамланды.\nБайрам тамам. Ләкин сәхнәнән бер кем дә китергә ашыҡманы. Матур ғаиләләрҙе юбилейҙары менән ҡотларға туғандары, яҡындары йыйылған ине. Сәхнә түрен биләгән татыулыҡ, изгелек хөкөм иткән ғаиләләрҙең күберәк булыуын, уларға именлек, һаулыҡ, ә иң мөһиме –мөхәббәт теләйбеҙ.\nАвтор фотоларында: Юбиляр ғаиләләр менән бергә; Гран-при яулаусы Кинйәбаевтар ғаиләһе; Оморҙаҡовтар ғаиләһе; Мәхмүтовтар ғаиләһе.\nАвтор: Һаҡмар | Ваҡыты: 14:24 Комментариев нет:


Уларҙың ҡәҙерен беләйек.\nАлда йылы яҙҙар, көткән ялдар тора,\nҠайтырмын мин, әнәй яныңа\nҠайтырмын да әнәй яндарыңа\nҺыйынырмын наҙлы ҡосаҡҡа.\nЭй, туйғансы һыйыныр инем,\nИрер инем йылы ҡосаҡта.\nҺөйөр инең мине, йыуатырһың\nБашҡайымды устарыңа һалып\nИлар инем, әнәй, ныҡ үкһеп.\nКүңелемдә булған ҡайғыларҙы\nЙыуата алыр инең тик һин. - тип, студент саҡта яҙған шиғырҙарымдың береһе. Ябай ғына һүҙҙәрҙә, күпме мәғәнә. Был юлдарҙы, күбеһе аңлар. Баласаҡтан уҡ әнәйемә ныҡ бәйләнгән инем. Серҙәшем дә, дуҫым да, кумирым да, әхирәтем дә – ул әнәйем булды. Бер ҡасанда оҙаҡҡа бер ҡайҙа ла бара алманым, сөнки шул тиклем әнәйемде һағындым. Үҫеп еткәс, уҡыу йортона ингәс, ни тиһәңдә, тыуған йорттан айырылып китергә тура килде. Беренсе ваҡытта шул тиклем күңелһеҙ, һағындыра. Йыш шылтыратып иламһырай торғайным. Башҡалар әсәйһеҙ көн күрә алһалар ҙа, мин булдыра алманым. Ныҡ аптырай торғайным, нисек әсәйгә шылтыратмай йәшәмәк кәрәк, ҡайһыларҙың хатта өйгә ҡайтҡыһы килмәй ятаҡта тороп ҡалалар. Мин инде, ял булыу менән тыуған ауылыма, әнәй-атай янына ҡайта һалырға ашҡындым. Кире барыр көндө иң һуңғы такси, йә иһә автобусты һайлап, мышылдай – мышылдай юлға сығыр инем. Шулай ҙа, үҙемде еңеп, түҙергә тура килде. Һәм мин түҙҙем. Биш йыл.\nӘнәйем минең шул тиклем түҙемле, тыйнаҡ, аҡыллы, изге йөрәкле, киң күңелле, тырыш ҡатын. Уның тормош юлы хаҡында тулайлы китап яҙырға мөмкин. Ҡатмарлы, ҡыҙғаныс, борма-борма юллы... Бәләкәйҙән етем ҡалып, былай ҙа алты бала үҫтергән инәһе ҡарауына алына. Ҙур ғаиләлә үҙһә лә, үҙенең бер туған бер кеме лә башҡа булмай. Буш ваҡытында һәр ваҡыт ҡулында китап була әнәйемдең. Мәктәп китапханаһының барлыҡ китаптарын уҡып бөтә һәм шул изге китаптар менән ғәҙел, аҡыллы, тәртипле булып еткән ҡыҙ булып үҫә. 8-се синыфтан һуң Өфө ҡалаһының медицина училищеһына уҡырға инеп, ҡыҙыл дипломға тамамлағандан һуң, Кинйәбәй ауылына фельдшер булып эшкә ебәрәләр. Бында иһә, атайым менән танышып, өйләнәшеп, 4 бала үҫтерәләр. Бала –саҡ хыялы – күп бала үҫтереү. Иң мөһиме, балалар йортонан баланы тәрбиәгә алырға. Барыһы ла тормошҡа аша. Кескәй ҡыҙҙы үҙ балаһы кеүек күреп үҫтерә. Эшен иһә әнәйем ныҡ ярата. Көнмө, төнмө ҡарап тороу юҡ, ауырып китеп ауыл халҡы ярҙамға саҡырһа, шунда уҡ ауыр, ҙур сумкаһын тотоп яндарына ашҡына. Эйе, был уның бурысы, шулай ҙа, уның өсөн ял көнө лә ял, эштән һуңғы ваҡытта үҙең өсөн түгел. Шулайҙа, яратҡан эшенә 37 йыл ғүмерен бағышланы. Буш ваҡыты бик аҙ булыуына ҡарамаҫтан, ейән-ейәнсәрҙәренә ойоҡтар, төрлө бәйләм бәйләргә бик оҫта. Аш-һыуҙы ла, һә тигәнсе бешереп ҡуя. Әле лә, ҡулынан китап ысҡындырмай. Ауыл “Аҡ инәйҙәре” ағзаһы, байрамдар ойошторорға, конкурста ҡатнашырға тура килһә, тырышып репетицияларҙа ҡатнаша, боронғо йолаларҙы, йыр, шиғырҙарҙы эҙләп яҙа.\nАуыл халҡы бар яҡлап хөрмәт итә әнәйемде. Кешене тыңлай белеү үҙе бер яҡшы сифаттарҙың береһе. Халыҡтың борсоған һорауҙырана дөрөҫ итеп яуап биреү, кәрәк саҡта тынысландыра, уңайлы итеп әйтә биреүен дә белергә кәрәк бит. Ысынлап та, хәҙер инде үҙем әсәй булдым. Әнәйемдең әйткән һүҙҙәре, кәңәштәре һәр ваҡыт дөрөҫ икәнлегенә тамам ышандым. Һәр бер уйы, башҡарған эше, кәңәще, теләге – барыһы ла дөрөҫ. Ҡәҙерен беләйек әсәйҙәрҙең.\nМин әнәйемде ныҡ яратам. Уға Аллаһы Тағалә һаулыҡ, алдағы тормошонда, эшендә уңыштар ғына яуҙырһын. Беҙ әсәйҙәрҙең бөйөклөгөн, изгелеген тик ошо Әсә көнөндә генә түгел, ә көн һайын хәтерҙә тоторға тейешбеҙ. Йырҙа йырланғанса, әсәйҙәр бер генә, уларҙың ҡәҙерен беләйек, уларҙы яҡшы эштәребеҙ, тәртипле-тәүфиҡлы булыуыбыҙ менән ҡыуандырып йәшәйек! Ер йөҙөндәге бөтә балалар ҙа әсәйле үҫһендәр!\nГөлназ Егорова, Павловка ауылы.


Марттың тәүге ун көнөндә Башҡортостан биләмәһендә аномаль йылы һауа торошо көтөлә - GTRK.TV — Новости Уфы и РБ\nҺауа температураһы норманан 5-7 градусҡа юғары буласаҡ. Башҡортостандың гидрометеорология һәм тирә-яҡ мөхит мониторингы идаралығы белгестәре әйтеүенсә, айҙың беренсе аҙнаһында тотороҡһоҙ һауа торошо көтөлә. Бер аҙ епшек ҡар яуасаҡ, боҙлауыҡ буласаҡ. Һауа температураһы төндә -3, -12 градус, аяҙайтҡанда -17 градусҡа тиклем. Көндөҙ йылыраҡ — 0, -5. Аҙнаның икенсе яртыһында йылытасаҡ.\n03 марта Башҡортостандың иң яҡшы табиптары билдәләнде\n03 марта Өфөлә Сипайлово биҫтәһендә битлек кейгән ир тәүлек әйләнәһенә эшләүсе кибеттә һатыусыны бысаҡ менән ҡурҡытып аҡсаларҙы алып ҡаса.


Бөгөн Өфө дәүләт авиация техник университетының хәрби кафедраһын тамамлаусыларға дәрәжәләр бирелде\nЙөҙҙән ашыу студенттың бишәүһе юғары уҡыу йортон ҡыҙыл дипломға тамамланы. Башҡортостанда хәрби кафедра Өфө дәүләт авиация техник университетында ғына бар. Бында запастағы һалдаттар, сержант һәм офицерҙар әҙерләнә.\nБеҙҙең университет быйыл бик ҙур уңышҡа иреште. Сөнки офицерҙар, сержанттар һәм рядовойҙар сығарабыҙ. Әйтергә кәрәк, уҡыу ваҡытында улар бик тырыштылар. Хәрби йыйында булдылар.\nХәрби әҙерлекте егеттәр генә түгел. ҡыҙҙар ҙа үтә. Быйыл 12 ҡыҙ хәрби дәрәжәгә эйә булды. Уҡытыусылар әйтеүенсә, улар уңышҡа тиҙ өлгәшә, конкурстарҙа призлы урындар яулай.\nМине атайым бәләкәй саҡтан хәрби һөнәр эйәһе буласаҡһың тип тәрбиәләне. Был минең бала саҡтан килгән хыялым. Киләсәктә ошо юлды дауам итмәксемен.\nУҡыуҙы тамамлаған егеттәр, ҡыҙҙар артабан кем буласағын үҙҙәре хәл итә. Улар теләк буйынса әрме хеҙмәтен дауам итә йә башҡа юлды һайлай ала. Әммә шуныһы билдәле, йәш хәрбиҙәр бөгөндән үк илебеҙҙе һаҡларға әҙер.


Аҡыллы булыу модала!\nСентябрь аҙағында Волга буйы Федераль округының Бөтә Рәсәй Фән фестивале Өфөлә үтәсәк. Өс көнгә иҫәпләнгән сарала теләгән һәр кем белемен камиллаштыра ала.\nБарлығы 15 майҙансыҡта донъя һәм Рәсәйҙең танылған ғалимдары асыҡ лекциялар менән сығыш яһаясаҡ, шулай уҡ күп кеше ҡатнашҡан танып белеү шоу программалары ҡаралған. Мультимедиа технологиялары, робототехника яңылыҡтары менән дә танышыу мөмкинлеге буласаҡ. Стенд-ап форматында сығыштар, Мәскәү һәм Америка белгестәре менән телекүперҙәр ҙә ойоштороу күҙаллана. Бындай интеллектуаль байрамдар төбәктә тәүгә ойошторолмай.


Республиканан әбейҙәр сыуағы китә: көҙгө ямғырҙар һәм ҡар башлана // Йәмғиәт | новости башинформ.рф\n12:10, 25 сентября 2018 Йәмғиәт\nӨФӨ, 2018 йыл, 25 сентябрь. /«Башинформ» мәғлүмәт агентлығы, Розалиә Вәлиева/.\nҠыҫҡа әбейҙәр сыуағы Башҡортостандан китә. 25 сентябрҙә был аҙнала һуңғы йылы көн.\nШишәмбе һауа 23 градусҡа тиклем йылына, яуым-төшөм көтөлмәй. Ел көньяҡтан, көсәйеүсән.\n26 сентябрҙә төндә урыны менән бер аҙ ямғыр яуа. Ел көньяҡтан талғын. Һауа температураһы +8,+13°, таулы райондарҙа +3°. Көндөҙ бер аҙ ямғыр яуа, урыны менән уртаса, республиканың көньяҡ-көнсығышы буйынса яуым-төшөмһөҙ. Ел көньяҡ-көнбайыштан, көнбайыштан талғын, көсәйеүсән. Һауа температураһы +14,+19°, көньяҡ-көнсығыш буйынса +24°.\nРәсәй Гидрометүҙәге фараздары буйынса, алдағы көндәрҙә һауа температураһы 14 градустан юғары күтәрелмәй, көн дә бер аҙ ямғыр яуыуы көтөлә. Ә 1 октябрҙә төндә ҡар яуыуы фаразлана.


Диана матур булыу серҙәрен белә » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Махсус биттәр » Диана матур булыу серҙәрен белә\n16.08.2019 Диана матур булыу серҙәрен белә\nҺәр ҡатын-ҡыҙҙың үҙен бөхтә итеп күргеһе килә, көн оҙоно матур һәм идеаль булып күренеү өсөн биҙәнә. Әлбиттә, ҡайһы берҙәренә сәсен тарап, ирененә буяу һөртөү ҙә етә. Шулай ҙа үҙен тулыһынса рәткә килтермәйенсә көҙгө алдынан китмәүселәр ҙә бар бит әле. Улар ҡаштарын, ирендәрен, күҙҙәрен буяуға әллә күпме ваҡыт бүлә. Ваҡытты экономиялау өсөн перманент макияж ысулы барлыҡҡа килде. Ул – буяу ярҙамында ҡашты, иренде, күҙҙе сағыу итеп күрһәтеү өсөн ҡулланылған косметик процедура. Бик оҙаҡҡа етә.\nСалауатта йәшәүсе Диана Сөләймәнова – ана шундай макияж оҫтаһы. Күп кенә танышым уға татуажға йөрөй. Оҫтаның башҡарған эшенә ҡарап һоҡланыусылар күп.\n– Өйҙә тик кенә ултыра алмайым, балаларыма төрлө әйбер бәйләйем, кейемде лә үҙем тегәм. Тәүҙә косметик процедураға йөрөнөм, ҡыҙыҡһыныуым артты, аҙаҡ үҙем дә уҡып сығырға ҡарар иттем. Өйрәнеп, сертификат алыуға 30 мең һум тирәһе аҡса китте. Клиенттарҙы башта өйҙә ҡабул иттем. Аҙаҡ матурлыҡ салонында эшләй башланым. Интернет селтәрендә төркөм булдырып, эштәремде фотоға төшөрөп, шунда һалдым. Бер-береһенән күреп, миңә килеүсе гүзәл заттар ҙа артты. Эшем еңел түгел, көн оҙоно клиенттарҙы ҡабул итергә тура килә. Шулай ҙа был хеҙмәт табышлы. Айына 70 мең һум тирәһе килем алам, – ти һылыуҡай.\nДиана Сөләймәнова макияж оҫтаһы булырмын тип, бәлки, уйламағандыр ҙа. Сөнки ул иҡтисадсыға уҡып сыҡҡан. Тик был һөнәр буйынса уға эшләргә тура килмәй. Хеҙмәт юлын ҡаланың заправкалау станцияһында башлай. Әле бала ҡарау буйынса ялда. Әлбиттә, матурлыҡ салондары, перманент макияж эшләүселәр ҡалала аҙым һайын тиерлек. Шулай ҙа Дианаға бер килгән кеше тағы ла уға яҙыла, таныштарына ла уны тәҡдим итә. Алтын ҡуллы белгес киләсәктә үҙ эшен тағы ла киңәйтеү, үҫтереү маҡсаты менән йәшәй.\n– Диана үҙ юлыңды, эшеңде табыу өсөн нимәләр кәрәк?\n– Һәр нәмәне әсәй фатихаһы менән башлайым. Изге кешемдең доғаһы ярҙамында юлым уңа, эшем бойомға аша. Заманы шундай, ниндәй генә йүнәлеш һайлама, ныҡышмалылыҡ, тырышлыҡ, үҙ-үҙеңә ышаныс тойғоһо булырға тейеш. Шул саҡта ғына эшең уң булыр.\nЙәштәр – беҙҙең киләсәк, тип күп һөйләйбеҙ, тик улар бөгөнгөбөҙ икәнлеген онотабыҙ. Эш урындары юҡлығы, хеҙмәт хаҡының түбән булыуы арҡаһында егет-ҡыҙҙар тормошта үҙ урынын таба алмай. Шулай ҙа ауырлыҡтарға бирешмәй, үҙ эшен асып, килем алған Диана кеүек йәштәребеҙ күңелдә ғорурлыҡ уята.\nАвтор: Г. Йәмилева


(21 апреля битенән йүнәлтелде)\nПакистан: илдең рухи юлбашсыһы Мөхәммәт Икбал көнө.\nРәсәй: Баш бухгалтер көнө.\nИҙрис Ғәзиев (1960), йырсы, юғары мәктәп уҡытыусыһы. 1986—2010 йылдарҙа Башҡорт дәүләт филармонияһы солисы, бер үк ваҡытта 2001 йылдан Өфө дәүләт сәнғәт институты уҡытыусыһы. Сәнғәт фәндәре кандидаты (2009), профессор (2013). Рәсәй Федерацияһының атҡаҙанған (1999), Башҡортостан Республикаһының (1993) һәм Татарстан Республикаһының (2002) халыҡ артисы. Башҡортостан Республикаһының Салауат Юлаев исемендәге дәүләт премияһы (1998) һәм Башҡортостан комсомолының Ғәлимов Сәләм исемендәге премияһы (1990), шулай уҡ халыҡ-ара, Бөтә Рәсәй, төбәк һәм республика ижади конкурстары лауреаты. Башҡортостан Республикаһының мәғариф алдынғыһы (2000).\n► 21 апрелдә тыуғандар\n► 21 апрелдә вафат булғандар\nhttps://ba.wikipedia.org/w/index.php?title=21_апрель&oldid=943133 ҡабул ителгән\nБыл бит һуңғы тапҡыр 15:08 14 апрель 2020 үҙгәртелгән.


Өфөнөң вакансиялар банкында 12200 эш урыны күрһәтелгән\n3 Февраль 2012, 14:26\nӨфөнөң вакансиялар банкында бөгөн 12200-ҙән ашыу буш эш урыны иҫәпләнә. Уларҙың күбеһе — анығыраҡ әйткәндә 10 меңдән ашыуы — эшсе һөнәрҙәре.\n— Йола буйынса мәшғүллек хеҙмәтенә эш биреүселәр мнән тәҡдим ителгән вакансияларҙың күбеһе эшсе һөнәрҙәренә тура килә. Ҡағиҙә булараҡ, был күрһәткес 75–80 процентты тәшкил итә. Эш биреүселәр тарафынан тәҡдим ителгән вакансияларҙың ни бары 20 проценты ғына хеҙмәткәрҙәр һәм инженер-техник хеҙмәткәрҙәргә тура килә. Беҙҙең банкта күрһәтелгән 12200-ҙән ашыу вакансияның 11500-ө билдәләнгән минималь йәшәү минимумынан күберәк хеҙмәт хаҡы түләүҙе күҙ уңында тота, — тип һөйләне «Башинформ» агентлығына Өфөләге Халыҡты эш менән тәьмин итеү хеҙмәтенең предприятиелар менән бәйләнештәр бүлеге начальнигы Ирина Турчина.\nХәтерегеҙгә төшөрәйек, эшкә һәләтле халыҡ өсөн йәшәү минимумы әле 5861 һум күләмендә билдәләнгән.


Бөгөн дәүләт байрамы түгел, әммә барыбер әһәмиәтле көн\n- Рәсәй Федерацияһы Конституцияһы көнө. Үткән йыл Дәүләт Думаһы депутаттары уны ҡыҙыл төҫкә буяуҙан ҡәтғи рәүештә баш тартты. Бынан ил Конституцияһы зыян күрмәне, әлбиттә, хатта уны телгә алыу ҙа кәмене тип әйтеп булмай. Үтеп барған\nйылда дәүләттең Төп Законы Гарри Поттер исеменән дә\nһирәгерәк иҫкә алынмағандыр тип әйтергә баҙнат итәм.\nҒәҙәти дүшәмбе көнө Конституция хаҡында ул лайыҡ булған тантана менән яҙыуы ҡыйын. Нисек кенә булмаһын, Конституция хөрмәтенә иҫтәлекле датаның дәүләт байрамы статусын бөтөрөү законға ярашлы күренеш һәм ул үтергә тейеш ине. Дәүләт Думаһы үҙенең законы менән быны башҡарып сыҡты.\nХәҙер уға мөнәсәбәтте видеомагнитофонға булған ҡараш менән сағыштырырға мөмкин. Ун биш йыл элек хужа уны өф итеп кенә тота ине, бөгөн иһә уның өҫтөндә кактус үҫтерә. Хәйер, һүҙҙә, әлбиттә, Конституцияны хоҡуҡи нигеҙ кирбесе, дәүләтселектең асылы һәм башҡалар тип билдәләү дауам ителә. Рәсәй Конституцияһы демократик донъяла лайыҡлы рәүештә ғорурлыҡ өсөн сәбәп булып торҙо. Борис Ельциндың хоҡуҡи һорауҙар буйынса кәңәшсеһе Михаил Краснов бөгөн "Конституцияны уҡыуҙа" мәғәнә бар тип һанай.\n- Сөнки был Сталин йәки Брежнев конституцияһы, ҡоро ҡағыҙ түгел. Эшләүсе Төп Законда беҙ рәсми рәүештә белдерелгән\nвласть бүленешен күрербеҙ: закондар сығарыусы, башҡарма һәм суд властары үҙаллы эшләй, - тип һыҙыҡ аҫтына ала Михаил\nАлександрович. - Ә тағы ла Конституцияның өсөнсө статьяһынд а властың халыҡтан килеүе, йәғни рәсәйлеләрҙең үҙ дәүләт аппаратын конролдә тоторға хоҡуҡлы булыуҙары күрһәтелә.\nТарихҡа мөрәжәғәт итәйек. Бөгөнгө Конституция 1990 - сы йылда халыҡ депутаттарының беренсе съезы алдынан уҡ планлаштырыла ине. Киләһе йылдың октябрендә бишенсе съезда и нде яңы Төп Закондың тәүге проекты тикшерелде. Уның тексына Федератив договор индерергә тырышыу 1992 йылдың апрелендә закон проектын тулыһынса кире ҡағыуға сәбәп булып торҙо. 1992 йылдың декабрендә Рәсәй Федерацияһының 17 республикаһы башлығы, шул иҫәптән Башҡортостан да, асылда Федератив договор йөкмәткеһенә ҡаршы төшөүсе Конституция проекты концепцияһы менән риза булмауын белдерҙе. Халыҡ депутаттарының етенсе съезында ҡабул ителгән ҡарар буйынса конституцион реформа һәм илебеҙ президентына ышаныс һорауҙары 1993 йылдың 25 апрелендә үткән Бөтә Рәсәй референдумына индерелде: 58,7 процент Ельцинға ышаныс белдерҙе, 53 проценты үткәрелгән социаль - иҡтисади сәйәсәтт е хуплап тауыш бирҙе. Президент һәм парламентты ваҡытынан алда ҡабаттан һайлау тураһындағы тәҡдимдәр үтмәне. Конституцион кризис Ельциндың Төп Закондың альтернатив проектына алып килде, уны парламент оппозицияһы "авторитар" һәм "монархик" тип атаны. 1993 йылдың йәйендә Конституцион кәңәшмә йыйылды, әммә уның иҫкәрмәләре лә илдең Юғары Советын "ҡәнәғәтләндермәне". Һөҙөмтәлә Халыҡ депутаттары съезы һәм Юғары Совет тарҡатылды, ә Аҡ йорт танкыларҙан утҡа\nтотолдо. Нәҡ ошоноң менән президент РФ Конституцияһының аҙаҡҡы проектын әҙерләү буйынса эште тиҙләтте, ул 1993 йылдың 12 декабрендә Бөтә Рәсәй референдумында ҡабул ителде.\nӘммә булып үткән хәлдәр барыһын да шул тиклем ҡурҡытты,\nхатта Коституцияға страховкалау механизмдары һалынды, улары\nун ике йылдан һуң бумеранг булып үҙебеҙгә кире әйләнеп ҡайт ты.\nБөгөнгө Төп Законға әле лә дәғүәләр бар. Миҫал өсөн федератив ҡоролоштоң ҡапма - ҡаршылыҡлы билдәләнгән принциптарын алайыҡ, ул федерация субъекттарының үҙәк менән килешеү мөнәсәбәттәрен раҫлаған кеүек, әммә вәкәләттәрҙе Попандуполо кеүегерәк "бүлә" - "был миңә, был да миңә, бына быныһы шулай уҡ миңә". Хәйер, Конституция ҡоролошонда ҡайһы бер мәғәнәһеҙлектәр бөгөн власть индергән үҙгәрештәр\nменән нығытыла. Мәҫәлән, Федерация Советын төҙөү тәртибендәге кардиналь үҙгәрештәрҙе һәм РФ субъекттары башлыҡтарын тәғәйенләүҙе, Дәүләт Думаһына һайлауҙарҙы,\nЙәмәғәт палатаһын булдырыуҙы һәм башҡаларҙы хәтергә төшөрәйек.\nШулай итеп, Рәсәй Конституцияһының зодиакаль әйләнеше\nартта ҡалды, әммә бары тик йондоҙлоҡтар ғына үҙ сикһеҙлегендә хәрәкәтһеҙ. Бәлки, Төп Закондың күсмә осорҙоң хоҡуҡи документы булараҡ төҙөлөүен хәтергә төшөрөргә кәрәктер, ә ваҡыт барыһы, шулай уҡ байрамдар өҫтөнән дә хакимлыҡ итә. Хатта улар дәүләт байрамдары булһа ла.


Табиптар хатаһы күреү бәхетенән мәхрүм итә | ГТРК «Башкортостан» - Хәбәрҙәр | 120630\nӨфөлә табиптар дөрөҫ диагноз ҡуймау сәбәпле Андрей Кузнецовтың һулаҡай күҙе күреү һәләтен юғалта. Хәҙер 33 йәшлек спортсы тәфтиш комитетына мөрөжәғәт итергә йыйына. Хәбәрсе. 2000-се йылдар башында хоккей буйынса Рәсәйҙең йәштәр йыйылма командаһы өсөн сығыш яһаған спортсы табиптарҙың битарафлығы менән көрәшергә мәжбүр. 33 йәшлек Андрей Кузнецов оло тормош һынауы алдында ҡалһа ла, баш эйергә уйлаймай. Ябай тымауҙан башланған сир яман шешкә әйләнә. Өҫтәүенә, уның һулаҡай күҙе күреү һәләтен юғалта. Ул 21-се ҡала дауаханаһы табиптарын ғәйепләй. 2013 йылда тымау башланыу сәбәпле ул ҡаланың 21-се дауаханаһына мөрәжәғәт итә. Табиптар уға гайморит тигән диагноз ҡуя. Тик 2017 йылда хоккейсының танау ҡыуышлығында гайморит түгел, ә 4 стадиялағы яман шеш барлығы асыҡлана. Һәм табиптар 2017 йылдың декабрендә операция эшләргә ҡарар итә. Һөҙөмтәлә пациенттың һулаҡай күҙе күреү һәләтен юғалта.Ҡаланың 21-се дауаханаһының отоларингология бүлеге табиптары иһә бында беҙҙең ғәйебебеҙ юҡ, тип белдерә. Пациентты 2017 йылдың май айында тикшергән ваҡытта уның танау ҡыуышлығында яман шеш булыуы асыҡлана. Артабан иһә улар Андрей Кузнецовты Республика клиник онкология диспансерына йүнәлтә.Республика клиник онкология диспансеры табиптары Андрей Кузнецовтың мөрәжәғәтен итеүен иңҡар итмәй. Улар билдәләүенсә, 2017 йылдың май айында спортсыла яман шеш түгел, ә хәүефһеҙ шеш булыуы асыҡлана. Тимәк, бындай осраҡта операция эшләү Андрейҙың һаулығы өсөн бер хәүеф тә тыуҙырмай. Тик ни өсөн май айында түгел, ә декабрҙа эшләгәндәр, уныһы билдәһеҙ. Сөнки ярты йыл эсендә шеш үҫеп, таралып өлгөрә. Был осраҡта операция эшләү пациенттың һаулығына туранан-тура зыян килтереү тигәнде аңлата, ти онкологтар.Хәҙер хоккейсы үҙенең рәсми вәкиле менән килеп тыуған хәлгә аныҡлыҡ индерер өсөн хоҡуҡ һаҡлау органдарына ғариза менән мөрәжәғәт иткән. Сөнки ике һаулыҡ һаҡлау учреждениеһы ла ғәйепте бер-береһенә һылтай.Республиканың һаулыҡ һаҡлау учрежденияларында кәрәкле дауаланыу курстарын ала алмағас, Андрей Кузнецов Мәскәү табиптарына мөрәжәғәт итергә мәжбүр була. Бер-нисә тапҡыр химия терапия курсын үткәндән һуң уның хәле яҡшырған һәм хәҙер инде спортсы ғәҙелеккә ирешергә йыйына.